دانا عەبدولکەریم: ئەو پڕۆژانەى بەهۆى کۆرۆناوە راگیرابون، خراونەتەوە گەڕ\nوەزیری ئاوەدانکردنەوەو نیشتەجێکردن رایدەگەیەنێت؛ ده‌ستیان کردوەته‌وه بە به‌گه‌ڕخستنه‌وه‌ی پڕۆژەکان کە بەهۆی کۆرۆناوە وەستابون و ئاماژەکان بەرەو ئەوە دەڕۆن نزیکین لە رێکەوتن لەگەڵ بەغدا.\nلەمیانى چاوپێکەوتنێکیدا بۆ بەشى کوردیى رادیۆى دەنگى ئەمەریکا، دانا عەبدولکەرم وەزیرى ئاوەدانکردنەوە و نیشتەجێکردنى حکومەتى هەرێم رایگەیاند: دوسایدکردنی رێگای نێوان شارەکان یەکێکە لە بەرنامە گرنگەکانی وەزارەتەکەیان و لە دەستپێکی کارەکانی وەزارەتەکەشیان لەم کابینەیەدا، (72) پڕۆژەی بواری رێگاوبانیان جێبەجێکردوەو دەشڵێت: لەئێستادا دەستمان کردوەتەوە بە به‌گه‌ڕخستنه‌وه‌ی پڕۆژەکان کە پێشتر بەهۆی کۆرۆناوە وەستابون.\nوتیشى: لەپلانی چوار ساڵەی وەزارەتەکەماندا ئەوەی بەلامانەوە گرنگ بو، دروستکردن و ته‌واوکردنی رێگا دوسایده‌کانی نێوان پارێزگاکانی هه‌رێمی کوردستانه، ئەمە سه‌ره‌ڕای ته‌واوکردنی هه‌ندێک له‌و پرۆژانه‌ی که چه‌ندین ساڵه له‌کابینه‌کانی پێشو ته‌واو نه‌کراوه و به‌ته‌واونه‌کراوی ماوه‌ته‌وه، لەگەڵ کارکردن بۆ دروستکردنی ڕێگای خێرای زۆر، له‌گه‌ڵ هێڵی ئاسنین و یه‌که‌ی نیشته‌جێبون بۆ که‌مده‌رامه‌تان، ئه‌مه له‌ئه‌رکه سه‌ره‌کییه‌کانی وه‌زاره‌ته.\nئاماژەی بەوەشکرد، لەقۆناغی یەکەمی دەستبەکاربونمان تا کۆتایی مانگی شوبات و پێش هاتنی پەتای کۆرۆنا، توانیمان به‌شێوه‌یه‌کی خێرا چه‌ند پڕۆپۆزه‌ڵێک ئاماده‌بکه‌ین و ئاراسته‌ی ئه‌نجومه‌نی وه‌زیرانی بکه‌ین بۆ ئه‌وه‌ی ڕه‌زامه‌ندی له‌سه‌ر بده‌ن بۆ چاککردنه‌وه‌ی ڕێگاوبانه‌کان، به‌پێی ئه‌و پڕۆپۆزه‌ڵانه‌ی وەزارەتمان ئاماده‌ی کرد، پێویستیمان به سەرو (150-160) ملیار دینار بو که هه‌مو ڕێگاکان نۆژه‌ن بکه‌ینه‌وه، له‌به‌ر دیاریکراوی بودجه‌که‌ش ناچار دابه‌شی سێ قۆناغمان کرد، واته هه‌ر ساڵێک قۆناغێک جێبه‌جێبکه‌ین.\nلەبارەی پڕۆژەکانی قۆناغی یەکەمیش رونیکردەوە، ساڵی رابردو توانیمان به‌بڕی زیاتر له(40) ملیار دینار قۆناغی یه‌که‌م جێبه‌جێبکه‌ین که(72) پرۆژه بو له‌ماوه‌ی سێ مانگدا هه‌موی ته‌واوبو، ته‌نها چه‌ند پرۆژه‌یه‌کیان نه‌بێت که پێویست بو گۆڕانکاری تیا بکرێت و ڕێگای تری بخرێته سه‌ر.\nوەزیری ئاوەدانکردنەوەو نیشتەجێکردن دەڵێت: بەهۆی ئەو بارودۆخەی هاتە پێشەوە هەر لە سەرهەڵدانی پەتای کۆرۆناو قەیرانی دارایی و بەوهۆیەشەوە راگرتنی بودجەی وەبەرهێنان، بەشێک لە پڕۆژەکان وەستان، بەڵام خۆشبه‌ختانه ئێستاو له‌م کاته به‌دواوه ده‌ستمان کردوەته‌وه بە به‌گه‌ڕخستنه‌وه‌ی ئه‌و پرۆژانه هه‌رچه‌نده هه‌ندێک له پرۆژه ستراتیژییه‌کان هه‌ر نه‌وه‌ستاون کاری باشیان تێداکراوه، دوسایدی نێوان هه‌ولێر-دهۆک کاری باشی تێدا کراوه ، ڕێگای سلێمانی –که‌لار ئه‌ویشمان خستۆته‌وه گه‌ڕئێستا کاری باشی تێدا ده‌کرێت، له ئاینده‌یه‌کی نزیکیشدا ڕێگای دوکان- چوارقوڕنه که به‌شێکه له دوسایدی نێوان هه‌ولێر- سلێمانی ئه‌ویش ده‌که‌وێته گه‌ڕ.\nسەبارەت بە پەیوەندییەکانی نێوان هەرێم و بەغدا، دانا عەبدولکەریم وتی: "هه‌مو ئاماژه‌کان به‌ره‌و ئه‌وه ده‌ڕۆن ئێمه نزیکین له ڕێکه‌وتن له‌گه‌ڵ حکومه‌تی ناوه‌ندی به‌جۆرێک له‌جۆره‌کان جێگیرییه‌کی ئابوری دروست ده‌کات، له‌گه‌ڵ هه‌ڵکشانی نرخی نه‌وتیش له بازاڕه‌کانی جیهان به‌جۆرێکی ئیجابی ڕه‌نگدانه‌وه‌ی ده‌بێت له‌سه‌ر ئابوری هه‌رێمی کوردستان، ئه‌مانه واده‌کات بتوانیین به‌شێک له‌م پرۆژانه جێبه‌جێ بکه‌ین، به‌دڵنیاییه‌وه ئه‌گه‌ر دۆخه‌که به‌ره‌و باشی بڕوات ئێمه له‌ماوه‌ی ته‌مه‌نی کابینه‌که ڕێگا دوسایده‌کانی نێوان پارێزگاکانی هه‌رێمی کوردستان ته‌واو ده‌که‌ین.\nلە بەشێکی تری دیدارەکەدا، وه‌زیری ئاوه‌دانکردنه‌وه ئاماژەی بەوەکرد، هه‌وڵده‌ده‌ین پرۆژه‌ی هێڵی ئاسنین بکه‌ین به ئه‌مری واقیع و له هه‌رێمی کوردستاندا جێبه‌جێی بکه‌ین کە هەمو هەرێمی کوردستان دەگرێتەوە، ئه‌گه‌ر سه‌قامگیری عێراق به‌گشتی و هه‌رێمی کوردستان تێکنه‌چێت به‌دڵنیاییه‌وه ئه‌م پڕۆژه‌یه سه‌رکه‌وتو ده‌بێت و جێبه‌جێ ده‌کرێت، ئه‌م پڕۆژه‌یه پرۆژه‌یه‌کی قازانجبه‌خشه، هەروەها پڕۆژەیەکی ستراتیژییه واته ده‌کرا ده‌ساڵ پێش ئێستا حکومه‌تی هه‌رێم بیکردایه. ئاشکرایکرد "له‌داهاتویه‌کی نزیکدا قۆناغی یه‌که‌می پرۆژه‌کە ده‌ست پێده‌که‌ین ئه‌ویش بریتییه له ئاماده‌کردنی (feasibility study)ی پرۆژه‌که، له‌گه‌ڵ ته‌واوبونی ده‌توانیین بانگه‌شه‌ی وه‌به‌رهێنه‌رانی گه‌وره‌ی دونیا بکه‌ین بۆئه‌وه‌ی له‌م پرۆژه‌یه‌دا به‌شداربن ئه‌وکاته ده‌چینه قۆناغی جێبه‌جێکردنی پرۆژه‌که‌وه. هه‌روه‌ها بۆ دروستکردنی ڕێگای خێرا "motorway/highway "یان هه‌ر ناوێکی تری لێ بنێین، ئه‌گه‌ر له کۆتایی ئه‌م ساڵیشدا نه‌بێت، له‌سه‌ره‌تای ساڵی داهاتو هه‌وڵده‌ده‌ین له‌گه‌ڵ چه‌ند لایه‌نێکی ده‌ره‌کی که ئاماده‌ییان ده‌ربڕیوه بۆ ئه‌وه‌ی به‌شێوه‌ی وه‌به‌رهێنان کار له‌و بواره‌دا بکه‌ن و له‌و بواره‌شدا بچینه پێشه‌وه".


هه‌ڵبژاردنه‌كان و ساخته‌كاری هاوچه‌رخانه\nهەر كەس و لایەنێك بەچاكی لەواقیعی سیاسی و كۆمەڵایەتی ئەمڕۆی هەرێمی كوردستان تێگەیشتبێت، ئەبێ لێی رون بێ و بەلایەوە سەیر و سەمەرە نەبێت كە ساختەكاری بەهەر شێوەیەك سەربگرێ و سودی تایبەتی لێ وەربگیرێ، بۆ هەر لایەن و پێكهاتەیەك بێ بەهیچ جۆرێك گوێی لێ ناگرێ، بەلًكو چەمكێك ئەبێ لەكردەوەی هەڵبژاردنەكە، چونكە ئەم ساختەكارییە دەرهاویشتەی ململانێی سیاسی و چینایەتییەكەیە، مێژووی هەڵبژاردنەكان لەساڵی 1992ەوە تا ئەمڕۆ ئەو راستییە ئەسەلمێنێ، ئەو ساختەكاریانەش شانبەشانی بەرەو پێشوەهاتنی تەنكەنەلۆژیا ئامێرەكانی جیاكردنەوەی دەنگەكان شێوازی نوێتر وەرئەگرن بۆ زامنكردنی شوین و دەسەڵاتی سیاسی و ئابوری و لایەنە زلهێزەكانی وڵاتەكە.\nبەواتایەكی دیكە ئەنجامی ئەو هەڵبژاردنانە هەرگیز لەخزمەتی ئەو كەس و لایەنانەدا نابێت كە بەتەنگ زۆرینەی چەوساوەكانەوە بێ، تەنانەت ئەگەر پشت بەهێزی جەماوەر ئەو كەس و لایەنانە چەند كورسییەك بەدەست بێنن ئەوا لەگۆماوی زۆرینەی نوێنەرانی ساختەكارەكاندا ئەتكێنرێن.\nلەم هەڵبژاردنەدا 12ی ئایاری 2018 لەهەرێمی كوردستاندا لایەنە چەپ و دیموكراس خوازەكان ئەو هێزە جەماوەرییەیان نەبوو كە دەسەڵاتداران لێیان بترسێن، ئەوەبوو وەك دەركەوت ساختەكارییەكە بەپلەی یەكەم دژی یەكتری بوو، واتە دەسەڵاتداران دژی یەكتری بەجۆرێكی بێ وێنەپەیِرەویانكرد هێندەی تر ناكۆكییەكانیان قوڵبوونەوە، لەلایەكی ترەوە چەپ و دیموكراسخۆزان دەبێ ئەو راستیەشیان لەلاڕون بێ كە ئەم هەرێمە دوور و نزیك كەوتووەتە نێو بەرداشی كێشمەكێش و ململانێی نێودوڵەتانەوە، واتە ئەو دەوڵەتانەش كە چاویان بڕیوەتە بازاڕ و سامانی ئەم هەرێمە و هەرێمەكەیان دەست و پێوەندی خۆی هەیە، بەبێ گومان ئەمانیش بەهەر جۆرێك بۆیان بلوێ دەست لەشێوازی ساختەكارییەكان بەجۆرێكی كاریگەرتر وەر ئەدەن لەپێناو سەرخستنی دەست و پێوەندەكانیان، یان بەواتایەكی تر لەپێناو زامنكردنی بەرژەوەندی خۆیاندا، هەربۆیە وەكو بڵاوكرایەوە یاری بەئامێرە ئەلیكترۆنییەكانكرابوو، ئالێرەوە پێموایە و دروستترە كە چەپ و دیموكراسخوازەكان بەم جۆرە واقیعە سیاسی و چینایەتی و كۆمەڵایەتی و بەرژەوەندی دەوڵەتە بیاینییەكان بخوێننەوە و تێبینی بكەن.\nهەروەها خۆیان و جەماوەرەكەیان ماندوو نەكەن بەئەركێكەوە كە ئەنجامەكەی ئەوسەری بەئاشكرا دیارە، ماندوبوونەوەكەیان بەزایە ئەچێ! بەڵكو خۆماندوكردنەكە ئەبێ ئێستا دەستپێبكرێت، كێ ساختەكاری كردووە؟ لەپێناو چیدا؟ چۆن ساختەكاری ئەنجامدرا؟ رۆڵی دەوڵەتە بیانییەكان چی بووە؟ ئەبێ خەڵكی رەنج و ماف خوراو لەم كار و كۆدەوانە تێبگەیەنرێ، ئەم جۆرە رەفتارە ناڕەوایە یاریكردن بەچارەنوسی زۆرینە كە 26 ساڵە پەیڕەو ئەكرێ و پێویستە جەماوەرەكە رونبكرێتەوە.\nتێیان بگەیەنن كە ئەم هەراو بەزم و هەڕەشە و گوڕەشەیە دژی یەكتری كە یەك ئەوەكەی تر بەساختەكار دائەنێ هەرگیز لەبەر خواست و ویستی كۆمەڵانی خەڵك نییە، بەڵكو لەپێناو هەریسەكەیە! هێز و لایەنی چەپ و یموكراسخوازان ئەبێ بەوردی واقیعە سیاسی و كۆمەڵایەتییەكە بخوێننەوە و پێشبینی بكەم ئەوسا هەڵوێستی خۆیان دیاریبكەن، سەبارەت بەو ئەركەی بەرەوپیری دێت لێكی بداتەوە كە ئاخۆ بەشداریكردن تێیدا سودی زیاترە یان زیان؟ پێشینانیش وتویانە؛ قسەیەك بكە سەربگرێ، كارێك بكە بەربگرێ..


کانونی دووەم 23, 2018\nشکێنەری گەمارۆکان وتەی دەسەڵاتدارانی بەغدای بە پێوانەی سەدوو هەشتا گۆڕی، ئەو گۆڕانەی ئەوانی تر جاڕی بێ کرداریان داو نێچیرڤان لە بری وتە و خۆکردنە داڵی شاشە، کردیە کردار.\nسەفەری نێچیرڤان لەو (بەغداد)ەوە کە ئامانجی گۆشەگیرکردنی کورد و کۆتایی هێنان بوو بە ڕایەڵەی (پارادیبلۆماسی) دەزگا و دامەزراوە و سیاسیەکانی کورد لە گەڵ جیهانی دەرەوە، کارێکی سادە و ئاسان نەبوو، ئەوەی کلیلی ئەو قوفڵە کڵۆمدراوە بوو خودی سەرۆکی ئەنجومەنی وەزیران بوو، ئەو وەک جوتیارێکی دەست کەسک، پێش هەنگاونان ڕاڤەی کێڵگە سیاسیە هەرێمیەکانی کرد و لە بری وەڵامی لێدوانە توندەکانی بەغداد لە پاریسەوە بەکردار دەست کورتی بەغدای خستەپێش چاوی هەموان و دواتر لە بەرلینەوە شیکاری کورتبینی و دیدەلێڵی سەرانی ووڵاتی دوو ڕوباری کرد.\nهەموان چاودێری دیداری نێوان بارزانی و ڕۆحانی بوین و گوێمان لە وتەکانی سەرۆک کۆماری ئێران بو، کە جەخت کردنەوە بوو لە داننان بە پێگەی هەرێم و شەرعی بوون و جێبەجێکردنی مافەکانی گەلی کوردستان لە چوارچێوەی دەستوردا، ئەوە وێڕای تاوتوێ کردنی پرسی ئابوری و ئەمنی چەند پرسێکی تر کە لە ئێستادا بۆ میدیا نین.\nبارزانی کە لە بەغداوە دەچێتە تاران زیاد لە پەیامێکی هەیە، ئەو پەیامانەش پێش بەغداو تاران، بۆ ناوخۆ و دواتر بۆ ئەنکەرە و واشنتن و لەندەنە، بۆ ناوخۆ هێزە فولەخۆکراوەکانی خستەوە قەبارەی خۆیان و بێدەنگ و ئیستی پێکردن گەر بیانەوێت تێبگەن، بۆ بەغداد پەیامەکە دەکرێت بریتی بێت لەوەی بەو هەموو پشتیوانیەوە، بەڵام لە هەمبەر کوردستان دەستەکانت کورتن و نەتتوانی و ناتوانی دەرگاکان دابخەیت، بۆ تاران تەئکید کردنەوەیە لەوەی کورد دەزانێت کە تاران بۆ ئارامی خۆی پێویستی بە هەولێرە لە لایەک و لەوەش دڵنیایە کە بەغداد ئاو ناخواتەوە بێ فەرمانی تاران، بۆیە چیتر لە بری دیالۆک لەگەڵ بەغداد باشترە هەولێر و تاران دیالۆگ بکەن، پەیامێکیش بۆ واشنتن ئەوەیە کورد هەموو هێلکەکانی لەسەبەتەی ئیدارەکەی ترامپ نیە.\nبە لەندەنیشی وت\n(چیتر کوردەکان لە نێوان پەنجەکاندا ون نابن و هەرکەس وەک سەد ساڵ لەمەوبەر لێیان بڕوانێت، بێ شک پێویستی بە چێکی عەقڵە)


گه‌شتێك به‌ناو هه‌ڵبژاردنه‌كانی سه‌رۆكایه‌تی ئه‌مریكادا - 2004-02-17\nی مانگی دوو ١٧, ٢٠٠٤\nئاكامه‌كانی سوپه‌ر تیوزده‌ی ڕۆژی 3 ی مانگی دوو له 7 ولایه‌تی ئه‌مریكا:\nله دوو حه‌فته‌ی ڕابردوودا باسی كۆبونه‌وه‌كانی ده‌نگدان ( یان كۆكه‌سه‌كان) ی ولایه‌تی ئایوا وه هه‌ڵبژاردنه سه‌ره‌تاییه‌كه‌ی ( واتا پرایمه‌ری) ی ولایه‌تی نیوهامپشرمان بۆ كردن تا هه‌ڵبژاردنه‌كانی ئێواره‌ی سێ شه‌ممه به كاتی ئه‌مریكا له حه‌وت ولایه‌تی ئه‌مریكا كه پێ ده‌گوترێت ( سوپه‌ر تیوزده‌ی) واته سێ شه‌ممه‌ی سوپه‌ر یان بریارده‌ر.\nحه‌وت كاندیدای دیموكرات مابوون له هه‌ڵبژاردنه‌كاندا. ولایه‌ته‌كانی به‌شدار له‌م هه‌ڵبژاردنه‌دا ئه‌مانه‌ن: ئه‌ریزۆنا، دیلاوه‌ر، میزووری، ئۆكلاهۆما، و ساوس كارۆلاینا.\nله‌م پێنج ولایه‌ته تا هه‌ڵبژاردنی سه‌ره‌تایی واته پرایمه‌ری بوون، به‌ڵام له ولایه‌ته‌كانی نۆرس داكۆتا و نیوومه‌كسیكۆ دیسان كۆبوونه‌وه‌ی ده‌نگدان یان كۆكه‌س بووه، وه‌ك ولایه‌تی ئایۆوا هه‌تا كۆتایی مانگی دوو هه‌ڵبژاردنی سه‌ره‌تایی یان كۆ بوونه‌وه‌ی ده‌نگدان له یانزده (11) ولایه‌تی تریش ده‌كرێن.\nو له ئه‌نجامی هه‌ڵبژاردنه‌كانی ڕۆژی 3 مانگی دوو به‌ڕێز جۆزف لیبرمان كه سیناتۆره و كاندیدای جێگری سه‌رۆك بووه له‌گه‌ڵ به‌ڕێز ئال گۆر له هه‌ڵبژاردنی سه‌رۆكایه‌تی ساڵی 2000 له دژی بوش خۆی كشانده‌وه و دانی به‌وه‌نا كه هه‌ڵی ده‌رچوونی كه‌مه، بۆیه واز ده‌هێنێت.\nبه‌ڕێزان شارپتۆن و كوسینیچ له‌گه‌ڵ ئه‌وه‌ی ده‌نگی زۆر كه‌م ده‌هێنن هه‌ر به‌رده‌وام ده‌بن له هه‌ڵبژاردنه‌كانی ئاینده‌ش دا.\nسیناتۆر جۆن كێری له پێنج ولایه‌ت دا به ده‌نگێكی زۆر سه‌ركه‌وت و به‌شی زۆری نوێنه‌رای دیموكراتانی ئه‌م ولایه‌تانه‌ی برده‌وه. ئه‌وانیش ولایه‌تی ئه‌ریزۆنا، ده‌لاوه‌ر، میزووری، نیوومه‌كسیكۆ، وه نۆرس داكۆتا بوون.\nبۆ گوێ گرتن له ته‌واوی ئه‌م ڕاپۆرته، ده‌توانیت له‌م فایله ده‌نگییه‌ی لای به‌شی سه‌ره‌وه‌ی ئه‌م لاپه‌ڕه بده‌یت


تەقینەوەیەکی دیکەی نامۆ ئێران دەهەژێنێت، هۆکاری ئەم رووداوانە چین | تۆڕی هەواڵی سلێمانی\nسێ شه‌ممه, نیسان 13\nHome›هەواڵ›جیهان›تەقینەوەیەکی دیکەی نامۆ ئێران دەهەژێنێت، هۆکاری ئەم رووداوانە چین\nتەقینەوەیەکی دیکەی نامۆ ئێران دەهەژێنێت، هۆکاری ئەم رووداوانە چین\nوێنەی تەقینەوەیەکی شاری تاران\nلەماوەی نزیکەی هەفتەیەکدا سێ رووداوی نامۆ کە پەیوەندییان بە تەقینەوەوە هەیە، دووانیان دامەزراوەی ئەتۆمیی کردۆتە ئامانج، ئێرانی هەژاند.\nبەبیانووی جیاجیا میدیای ئێران هۆکاری تەقینەوەکانی باسکردووە، بەوەی مەترسییان نییە و لێکۆڵینەوەی تێدا دەکەن.\nرۆژی 25ی حوزەیران تەقینەوەیەکی گەورە کە لەدوورییەکی زۆرەوە بینرا، تارانی پایتەختی ئێرانی لەرزاند، چەند گرد و تەپۆڵکەیەکیشی لەناوچەی خوجیر سووتاند.\nرۆژی 30 مانگی رابردووش تەقینەوەیەکی دیکەی گەورە لەناو بنکەیەکی تەندروستی لەتاران روویدا و زیاتر لە 10 کەسی کوشت.\nئەمڕۆش 2ی تەمموز لە دامەزراوەی نەتەنز لەتاران کە یۆرانیۆم-ی تێدا دەپیتێنرێت، تەقینەوەیەکی دیکە روویدا، بەڵام میدیای ئێران دەڵێت “هیچ نەبووە و زیانێکی کەمی هەبووە”.\nرۆژنامەی جورالیزم پۆست-ی ئیسرائیلی نووسیوێتی: “ئەم تەقینەوانە جێگەی پرسیاری زۆرن کە دامەزراوەی سەربازی هەستیاری کردۆتە ئامانج و دەسەڵاتدارانی ئێرانیش بەهەند وەری ناگرن و دەڵێن رووداوێکی خۆنەکرد بووە”.\nپڕوپاگەندەکان بەو ئاڕاستەیەن کە تەقینەوە لەو شوێنە سەربازییانە جگە لەوەی لەلایەن تارانەوە دەشاردرێتەوە، باس لەوە دەکەن کە رەنگە هێرشێکی ئەلیکترۆنیش هەبێت، بەوپێیەی ئێران خۆی مانگی ئایاری رابردوو وتی: “هێرشێکی ئەلیکترۆنیی مینای شەهید رەجائی کردۆتە ئامانج”.\nرۆژنامەی نیویۆرک تایمز-یش پێشتر رایگەیاندبوو کە ساڵی 2010 ئەمریکا و ئیسرائیل هێرشێکی ئەلیکترۆنییان کردۆتە سەر دامەزراوەی (نەتەنز) و زیاتر لە 1000 ئامێری دەرکردنی یۆرانیۆمی پیتێنژراویان پەکخستووە.\nدوای ئەم رووداوانە بیهرۆز کەمالوەندی وتەبێژی رێکخراوی وزەی ئەتۆمیی ئێران وتی: “رووداوی تەقینەوەکان کۆگایەکی تازە دروستکراوی گرتۆتەوە و هیچ چالاکییەک لەو کۆگایەدا نییە و ترسی ئەوەشی نییە کە پیسبوونێکی تیشکدار هەبێت”.\nرۆژنامە ئیسرائیلییەکە دەڵێت: “قسەکانی کەمالوەندی زۆر سەیرن بەوەی کەس تووش نەبووە و شوێنەکەش کاری نەکردووە”.\nرۆژنامەکە ئەوەشی نووسیوە “تەقینەوەی سەنتەرە تەندروستییەکەش جێگەی گومانە و بەپێی ئەوەی ساتی تەقینەوەکەی بڵاونەکراوەتەوە، زۆر گەورە ترە لەوەی باسدەکرێت و تەنیا تەقینەوەی بتڵێکی غاز نەبووە وەک ئەوەی باسدەکرێت”.\nوێنەکانی مانگی دەستکرد دەریانخستووە تەقینەوەکەی بنکەی خوجیر هیچ پەیوەندییەکی بە بتڵی غازەوە نەبووە، بەڵکو لە بنکەیەکی دروستکردنی مووشەکدا بووە و وێستگەیەکی تاقیکردنەوەی موشەکی بالیستی بووە.\nوێنەکانی ساتی هەندێک لەتەقینەوەکانی تاران کە هاوڵاتیان بە مۆبایل گرتوویانە، دەری دەخەن کە ئاستی ئاگر و بڵێسەکان بەجۆرێکن لەوە گەورەترن تەنیا تەقینەوەی چەند بتڵە غازێکی ئۆکسجین بن.\nرۆژنامە ئیسرائیلییەکە پرسیاری ئەوەی کردووە ئەم تەقینەوانە رووداوی وا نامۆن کە قورسە وەڵامێکی روونت هەبێت بۆیان.\nدەشڵێت: “ئەوەی روونە ئەو شەفافیەتەیە کەئێران دەریدەخات هیچ شتێکی نەشاردۆتەوە وەک سیناریۆیەک، تا رێگە لەبەردەم ئەمریکییەکاندا بباتە بنبەست و هۆکارە سەرەکییەکان بشارێتەوە لێیان”.\nقوربانییەکی بۆردومانەکەی کونەماسی: فریای پارچەکانی ناو سەری منداڵەکەم و هاوسەرم بکەون\nوەزیری تەندروستیی تورکیا: وڵاتەکەمان بە قورسترین دۆخی کۆرۆنادا تێپەڕ دەبێت\nڤاکسینی فایزەر کاریگەری لەسەر جۆرێکی کۆرۆنا نابێت\nئەمریکا هۆشداری دەداتە ڕوسیا لە دوژمنايەتيکردنی ئۆکرانیا\nسه‌در: عێراق له قۆناغێكى مه‌ترسیداردایه\nگرنگترین مانشێتی ئەمڕۆ شەممە 9/1/2021ی رۆژنامە وەرزشییەکانی ئیسپانیا\nوەزارەتی ناوخۆ 17 بڕیار بڵاودەکاتەوە\nدەروازەی باشماخ روونکردنەوە لەسەر ئاسایبوونەوەی هاتووچۆی هاووڵاتیان دەدات\nپێگەی قوباد تاڵەبانی لەدوای رێککەوتنی هەرێم و بەغدا\nقاچاغچییەک بۆ SNN قسەیکردووە، شەپۆلێکی گەورەی کۆچکردنی هاووڵاتییان بەرەو وڵاتانی ئەوروپا دەستیپێکردووە\nخاڵی سەرەكی ناكۆكی نێوان هەرێم و بەغدا لەلایەن SNNەوە ئاشكرا دەكرێت\nسوارێز لەگەڵ ئاتلەتیکۆ مەدرید رێککەوت\nسەرۆکایەتی یەکێتیی پیرۆزبایی لەیەکێتیی مامۆستایانی کوردستان دەکات


حاكم قادر: دەبێت سەنگ و قورسایی بۆ سلێمانی بگەڕێنینەوە - تۆڕی میدیایی خەڵک\nحاكم قادر حەمەجان، ئەندامی ئەنجوومەنی باڵای سیاسی و بەرژەوەندییەكانی یەكێتی باسی ناڕەزاییەكانی ئێستای هاووڵاتیان دەكات و ڕایدەگەیەنێت، دەزانین لە ئێستاو ڕابردویشدا هەڵە و كەموكوڕی ھەبووە، بەڵام من وەك خۆم داوای لێبوردن دەكەم.\nحاكم قادر حەمەجان لەگەڵ كۆمەڵەی هونەری میللی كوردستان كۆبووەوە و ڕایگەیاند، پێویستە هەموو نەتەوەیەك و میللەتێك لە دونیادا هەوڵی پاراستنی كەلتور و فۆلكلۆری خۆی بدات و پێشی بخات، هەر میللەتێك نەتوانێت كەلەپور و فولكلۆری خۆی بپارێزێت ناتوانێت بەرەو پێشكەوتنی زیاتر بڕوات.\nئاماژەی بۆ ئەوەشكرد، دەزانین ئێوەش ڕەخنە و ناڕەزایەتیتان هەیە و مافی خۆتانە، ئێمەش هەڵە و كەموكوڕیمان هەبووە و من وەك خۆم داوای لێبوردن دەكەم لە ھەر ھەڵە و كەموكوڕییەك.\nوتیشی، “ئێمە وەك یەكێتی بێكەموكوڕی نەبووین، بۆیە دەبێت خۆمان چاكبكەین تا بتوانین خزمەتی زیاتری كۆمەڵگاكەمان بە گشتی و سلێمانی و دەوروبەری بەتایبەت بكەین”.\nجەختیشی كردۆتەوە، دەبێت سەنگ و قورسایی بۆ شارەكەمان و دەوروبەری بگەڕێنینەوە.\nڕاشیگەیاندووە، بەھۆی دواكەوتن و پێنەدانی مووچەكانیان لە كاتی خۆیدا فەرمانبەران و مامۆستایان و خانەنشینان و هاووڵاتیان بە گشتی ڕەخنە و گلەییان هەیە و ناڕازین، بۆیە ئەركی حكومەتی ھەرێمە ھەنگاوی دروست بنێت بۆ چارەسەركردنی بژێوی و دۆخی ھاووڵاتیان.\nلە ماڵێكدا نیو تەن قیمە و جگەری قەدەغەكراو دۆزرایەوە\nخەڵك – پارێزگای سلێمانی ڕایدەگەیەنێت، دژی هەر توندوتیژیی و بەریەككەوتنێكین لە هەر لایەكەوە بێت، لە هەموو لایەنە پەیوەندیدارەكانیش و دەخوازین…\nخەڵك- وەزارەتی دارایی هەرێم دەستی بە دابەشكردنی مووچەی مانگی ڕابردو كردووە و تا نزیكەی جەژنی ڕەمەزان مووچەی سەرجەم فەرمانبەران و خانەنشینان و…\nخەڵك – وەزارەتی دارایی و ئابووری حكومەتی هەرێم خشتەیەكی تەواوی وەزارەت و دەزگا و فەرمانگەكانی حكومەتی هەرێمی بڵاوكردەوە، كە لەماوەی سێ ڕۆژدا…\n20 کانونی یەکەم 2021 10.15 am\nخەڵك- نوێنەری مامۆستایانی هاوكاری ڕایدەگەیەنێت، داوا دەكەین حكومەت شایستە داراییەكانمان بۆ بگێڕێتەوە.\n20 حوزەیران 2021 8.40 pm\nخەڵك- بە بڕیاری وەزارەتی دارایی و ئابووری حكومەتی هەرێم مووچەی مامۆستایانی پەروەردەی ڕانیە لە بانكی (كێوەڕەش)…


👫 رێبوار سیوەیلی کەسایەتییەکان\n📅 کاتی تۆمارکردن Feb 9 2013 11:07PM\n👁 ئەم بابەتە 24,262 جار بینراوە\nرێبوار سیوەیلی لە چەند دێرێکدا: - رێبوار سیوەیلی [ زۆرتر... 👁] ✖ ✖ 1 37 ✔ 99% ✍ هـ.ب. 9-2-2013 23:07:23\n👩 سوکان و فەیسبووک دۆزی ژن\n📅 کاتی تۆمارکردن Oct 1 2019 8:46PM\nپەندێکی کوردی هەیە ئەڵێ خوا تا کێوی نەبینێ، بەفری [ زۆرتر... 👁] ✖ ✖ 0 4 ✔ 99% ✍ ن.ئـ. 1-10-2019 20:46:48\n👪 کاوانی هۆز - تیرە - بنەماڵە\n... [ زۆرتر... 👁] ✖ ✖ ✖ 0 12 ✔ 60% ✍ هـ.ب. 4-1-2013 0:01:22\n📅 کاتی تۆمارکردن Oct 1 2019 8:32PM\nبە دەگمەن لەگەڵ گروپ سەفەر بۆ دەرەوەی کوردستان ئەک [ زۆرتر... 👁] ✖ ✖ 0 2 ✔ 99% ✍ ن.ئـ. 1-10-2019 20:32:39


تاقیكردنه‌وه‌كانى (IELTS) لە هەرێمی کوردستان لە کاتی خۆیاندا ئەنجام دەدرێن و دوانەخراون | وەزارەتى خوێندنى باڵا و توێژینەوەى زانستى\nتاقیكردنه‌وه‌كانى (IELTS) لە هەرێمی کوردستان لە کاتی خۆیاندا ئەنجام دەدرێن و دوانەخراون\nله كۆبونه‌وه‌یه‌كدا لەگەڵ وه‌زاره‌تى خوێندنى باڵاو توێژینه‌وه‌ى زانستى دامەزراوەى بريتش كانسڵ (British Council) ئامادەیی نیشاندا بۆ فراوانکردن و زیادکردنی هەلی تاقیکردنەوەی (IELTS) لە سێنتەرەکانی هەرێمی کوردستان، هەروەک له‌باره‌ى ئه‌نجامدانى تاقیكردنه‌وه‌كانى نوانستى زمانى ئینگلیزى (IELTS) دڵنیایى درایه سه‌رجه‌م كاندیدان و خوێندكاران، كه تاقیكردنه‌وه‌كان له سێنته‌ره‌كاندا له‌كات و ساتى دیارى كراوى خۆیدا به‌ڕێوه‌ده‌چێت و هیچ تاقیكردنه‌وه‌یه‌ك دواناخرێت.\nعه‌باس ئه‌كره‌م وته‌بێژى وه‌زاره‌تى خوێندنى باڵاو توێژینه‌وه‌ى زانستى له لێدوانێكدا ڕایگه‌یاند، دواى ئەوەى دەنگۆى ئەوە بڵاوکرایەوە کە بەهۆى ڕیفراندۆمى هەرێمى كوردستان تاقيكردنەوەکانى توانستى زمانى ئینگلیزى کێشەى بۆ دروستبوە، ڕۆژى چوارشەممە، ڕێکەوتى (١١/١٠/٢٠١٧) له‌دیوانى وه‌زاره‌تى خوێندنى باڵاو توێژینه‌وه‌ى زانستى كۆبونه‌وه‌یه‌ك له‌نێوان ستافی وەزارەت و نوێنه‌رى بریتش كانسڵ (British Council) بۆ تاوتوێكردنى تاقیكردنه‌وه‌كانى توانستى زمانى ئینگلیزى (IELTS) به‌ڕێوه‌چوو.\nوته‌بێژى وه‌زاره‌تى خوێندنى باڵا ڕایگه‌یاند: لهو كۆبونه‌وه‌كه‌دا ڕەتکرایەوە کەبەهۆى ریفراندۆمى هەرێمى کوردستان کێشە بۆ تاقیکردنەوەکانى (IELTS) دروست بووبێت و ئەو دەنگۆیانەش دورن لە ڕاستییەوە، هەروەک جه‌ختيش له‌سه‌ر ئه‌وه كرایه‌وه كە سه‌رجه‌م تاقیكردنه‌وه‌كانى (IELTS) له‌و كات و شوێنانه‌ى ده‌ستنیشان كراون وه‌ك خۆى به‌ڕێوه‌ده‌چێت و دڵنیایى كاندیدانى خوێندنى باڵا و خوێندكاران ده‌كه‌ین كه هیچ واده‌یه‌كى تاقیكردنه‌وه‌كان دواناخراوە.\nعه‌باس ئه‌كره‌م ڕاشیگه‌یاند هه‌ر له كۆبونه‌وەکە‌دا بڕیاردرا کە ڕۆژى سێشه‌ممه‌ى داهاتوو كۆبونه‌وه‌یه‌كى دیکە له‌گه‌ڵ ستافى بریتش كانسڵ بەمەبەستی گفتوگۆکردن دەربارەی فراوانکردن و زیادکردنی هەلی تاقیکردنەوەی (IELTS) لە سێنتەرەکانی هەرێمی کوردستان به‌ڕێوه‌بچێت، لەم بارەیەوە دامەزراوەی (British Council) ئامادەیی خۆى نیشان داوە بۆ فروانکردنی زیاتری ئەم تاقیکردنەوەیە لە هەرێمی کوردستان.


دووشەممە, 16. 3. 2015\tهه‌ڵۆی كوردستان\nكۆمه‌ڵێك بابه‌تی درووست‌و نه‌بیسترا‌و كه تا ئێستا زۆر جار له راگه‌یه‌نه‌كان‌و له زارى هێندێك كه‌سایه‌تی دیكه به نیوه‌چڵی یان به ناڕاست باسی لێوه كراوه، له‌م كتێبه‌دا به وردی ئاماژه‌ی پێ كراوه\nجاری خوێندراوه: 2636\nسکرتاریای حیزبی دێموکراتی کوردستانی ئێران بە دەرکردنی سوپاسنامەیەک، هاوخەمی‌و هاوسۆزی هەموو ئەو کەس‌و لایەنانە دەکات کە پاش هێرش بۆ سەر کەمپی ئازادیی حیزب، لەگەڵ کادر‌و پێشمەرگە‌و بنەماڵەکانی حیزبی دێموکرات بە دەرکردنی بەیانییە ئەو کردەوەیان مەحکووم کردبوو\nحدكا داوای لە حکوومەتی هەرێمی کوردستان و هەروەها یەکیەتیی نیشتمانیی کوردستان کرد کە هەنگاوی جیددی بۆ کۆتایی هێنان بە بێ‌ڕێزی و بێ‌حۆرمەتی کردن بە کادر و پێشمەرگە و بنەماڵەکانی حیزبی دێموکرات هەڵبگرن\nجاری خوێندراوه: 1288\nسێ شەممە, 24. 2. 2015\tPDKI\nپلینۆم پشتیوانی لە هەوڵی دەفتەری سیاسی بۆ درێژەدان بە وتووێژ لەگەڵ هاوڕێیانی پێشوو بە مەبەستی یەكگرتنەوە لە حیزبی دێموكراتی كوردستانی ئێراندا كرد‌و دەفتەری سیاسی راسپاردەوە كە لە چوارچێوەی بڕیاراتی حیزبدا هەوڵی جیددیتر بدا\nخوازیاری یه‌كگرتن‌و یه‌كڕیزیی دێموكراتن له‌سه‌ر بنه‌مایه‌ك كه چیدیكه ئه‌و جۆره ئێنشێعابانه نه‌كه‌وێته ناو دێموكراته‌وه\nله چه‌ند رۆژی داهاتوودا ته‌له‌ڤزیۆنی تیشك، زمانحاڵی حیزبی دێموكراتی كوردستانی ئێران، بۆ ماوه‌یه‌كی نادیار داده‌خرێ‌و هۆی داخرانیشی كێشه‌ی ماڵییه\nحیزبی دێموكراتی كوردستانی ئێران داوای یارمه‌تی ده‌كا\nسێ شەممە, 16. 12. 2014\tهه‌ڵۆی كوردستان\nپڕیشكه‌ی ئه‌م بارودۆخه ناله‌باره ئابووریه هه‌رێمی كوردستان‌و هه‌موو حیزب‌و رێكخراوه‌كانی رۆژهه‌ڵاتی كوردستانیشی گرته‌وه كه بنكه‌ی رێبه‌ریی بزووتنه‌وه‌یان له‌وێه\nگرفته‌كه له‌گه‌ڵ ئه‌و شیركه‌ته‌یه كه فڕێكانسه‌كه‌ی لێ كڕدراوه‌و له دوانیوه‌ڕۆی رۆژی جومعه‌وه كه كێشه تكنیكییه‌كه درووست بووه نه‌توانراوه پێوه‌ندیان له‌گه‌ڵ بگیردرێ‌و چاره‌سه‌ر بكرێ\nجاری خوێندراوه: 2934\nرۆژهه‌ڵاتییه‌كان ساڵه‌كانی 1991 تاكوو 2007يان هاتۆته بیر كه ده‌یان كادر‌و پێشمه‌رگه‌و ئه‌ندامی رێبه‌رایه‌تیی رێكخراوه‌كانی دژبه‌ری كۆماری ئیسلامی له‌ژێر ده‌سه‌ڵاتی یه‌كیه‌تیی نیشتمانی‌دا تیرۆر كران\nجاری خوێندراوه: 5599\nكۆمپانیای "راه پارسیان آبادان" كه له‌ژێرده‌ست سپای تیرۆریستیی قودسی رێژیمدایه‌و ته‌نیا یه‌ك تا یه‌ك‌و نیو كیلۆمیتر له بنكه‌كانی حیزبی دێموكرات دووره یه‌كێك له‌و شوێنانه‌یه كه گومانی لێ ده‌كری ده‌ستیان له شه‌هید بوونی ئه‌و پێشمه‌رگه هه‌بێ\nجاری خوێندراوه: 4961\nپه‌ڕه‌ی 8 له 21


توێژەرێكی سیاسی: هیچ بژاردەیەكی تر جگە لەدەركردنی هێزەكانی ئەمریكا لەبەردەم كازمیدا نیە\nئاگادارییەك بۆ خاوەنی ئەو ئۆتۆمبێلانەی لە سلێمانی دەستیان بەسەردا گیراوە\nدواین زانیاری لەبارەى تەندروستی ئەو خاوەن ڕێستۆرانتەی لە سلێمانی تەقەی لێکرا\nئەندامێکی لیژنەی دارایی: دابەشکردنی موچە ئاسایی دەکرێتەوە\nزانیاری لەسەر گیانلەدەستدانی لیای تەمەن 10 ساڵان بەهۆی پەلاماری سەگەوە\nلە هەولێر دوو کەس لەکاتی دزینی کێبڵی کارەبا دەستگیرکران\nتمەن بەرزبوویەوە.. دواین نرخی دراوەکان لە هەرێمی کوردستان\nدووشەممەی ڕابردوو زیاتر لە 60 تۆن خۆڵ تەنها لە ئاسمانی بەغدا باریوە\nئەو خاوەن ڕێستۆرانتەی دوێنێ شەو لە سلێمانی تەقەی لێکرا پێشتر نوێنەری هەدەپە بووە\nبەریتانیا بڕیارێکى لەبارەى هەڵگرانى پاسپۆرتی دۆمینیکا دەرکرد\n(ئەو كارە نەكات كابینەكەی دەكەوێتە بەر مەترسییەوە)\n2020.05.14 - 10:14\nتوێژەرێكی دیاری سیاسی عێراق ڕایگەیاند، هیچ بژاردەیەكی تر جگە لەجێبەجێكردنی بڕیارەكەی پەرلەمان بۆ دەركردنی هێزەكانی ئەمریكا لەعێراق لەبەردەم مستەفا كازمی سەرۆكوەزیراندا نیە، دەشڵێت گەر بێتو ئەو كارەش نەكات ئەوا كابینەكەی دەكەوێتە بەر مەترسییەوە.\nعەلی وائیلی توێژەری سیاسی عێراقی بەمیدیاكانی وڵاتەكەی ڕاگەیاند، زۆربەی لایەنە سیاسیەكان بەتایبەت شیعەكان فەزڵیان بەسەر كازمییەوە هەیە بۆ گەیشتنە كورسی دەسەڵات، ئەو لایەنانەش مانەوەی ئەمریكا لەعێراقدا ڕەتدەكەنەوە و لەپەرلەمانیشەوە دەنگیان بۆ دەكردنی داوە.\nئاماژەی بۆ ئەوەش كرد، كازمی لەبەردەم بەرپرسیارێتیەكدایە كە دەبێت بڕیارەكەی پەرلەمان جێبەجێ بكات پێش مانگی حوزەیرانی داهاتوو بەتایبەت ئەمریكا ئەو مانگەى دیاری كردووە وەكو كاتی دەستپێكردنی گفتوگۆکان لەگەڵ عێراقدا لەسەر پرسی چارەنوسی هێزەكانیان.\nتوێژەرە دیارە سیاسیەكەی عێراق باس لەوەش دەكات، ئەمریكا ڕیاكاریان بۆ كازمی و حكومەتەكەی دەستپێكردووە و سەرنجیان ڕاكێشاوە بۆ ئەوەی هێزەكانیان بمێننەوە. ئەوەش دەبێتە هۆی ئەوەى لایەنە سیاسیەكان دۆخەكە بارگرژتر بکەن و كابینەكەی كازمیش دەخاتە مەترسییەوە گەر بێتو بەرهەڵستی بڕیارەكەی پەرلەمان بۆ دەركردنی هێزەكانی ئەمریكا بكات.\nوتەكانی ئەو توێژەرە سیاسیە لەكاتێكدایە، دوێنێ (چوارشەممە)، پەرلەمانتارێكی هاوپەیمانی فەتحی شیعەكان لەعێراق ئاشكرای كرد، تیمێكی حكومی دامەزراوە بەمەبەستی دەستپێكردنی گفتوگۆ لەگەڵ هێزەكانی ئەمریكا بۆ ئەوەی بچنە دەرەوە لەعێراق.\nجەختی لەوەش كردەوە، لایەنە سیاسیەكان لەپەرلەمانی عێراق سوورن لەسەر جێبەجێكردنی بڕیاری دەركردنی هێزە بیانییەكان لەعێراقدا و لێی پەشیمان نەبوونەتەوە و چاوەڕوانی جێبەجێكردنی بڕیارەكەن.\nبۆیەکەمجار هیچ توشبوویەکى کۆرۆنا لەچین تۆمارنەکرا\n2020.05.23 - 08:41\nتەندروستى سلێمانى: هیچ کارمەندێکى نەخۆشخانەى شۆڕش توشى کۆرۆنا نەبووە\n2020.05.20 - 13:17\nشارەزایەکى دیارى یاسایى: تەواونەکردنى کابینەکەى کازمى هیچ کێشەیەکى دەستورى تێدا نییە\n2020.05.19 - 08:43\nپەرلەمانتارێكی یەكێتی: هیچ گرفتێك بۆ پڕكردنەوەی كابینە وەزارییەكەى كازمى دروست ناكەین\n2020.05.17 - 21:27\nهۆشداری لە بڵاوبوونەوەى ڤایرۆسێکی مەترسیدار دەدرێت کە ’’نیوەی مرۆڤایەتی’’ لەناو دەبات\n2020.05.30 - 15:08\nئەگەر هەرێم نەوت ڕادەست نەکات ’’جارێکى تر موچە دەکەوێتە مەترسییەوە’’\n2020.05.30 - 14:25\nترەمپ پەیوەندییەکانى وڵاتەکەى لەگەڵ رێکخراوى تەندروستى جیهانى کۆتایی پێهێنا\n2020.05.30 - 11:05\nبەرزترین ئامارى توشبوون بە کۆرۆنا لە ئێران لەماوەى نزیکەى دوو مانگدا تۆمارکرا\n2020.05.29 - 21:04\n2022.05.17 - 15:46\nهۆشداری لە هێرشی جرج و مشک بۆسەر سلێمانی دەدرێت\n2022.05.17 - 14:48\nمەسرور بارزانی لەبارەى موچەی پارێزگاکانی سلێمانی و هەڵەبجە بڕیاری دا


نه‌وه‌ی خومه‌ینی: ده‌سته‌ڵات براوه‌ی هه‌ڵبژاردن ده‌ستنیشان ده‌کات نه‌ک میلله‌ت |\nنه‌وه‌ی خومه‌ینی: ده‌سته‌ڵات براوه‌ی هه‌ڵبژاردن ده‌ستنیشان ده‌کات نه‌ک میلله‌ت\nئایار 31, 2009 at 18:07\nڕێنێسانس نیوز؛ حوسێنی خومه‌ینی، نه‌وه‌ی دامه‌زرێنه‌ری کۆماری ئیسلامیی ئێران ئیمام خومه‌ینی، له وتووێژێکدا له‌گه‌ڵ که‌ناڵی “ئه‌لعه‌ره‌بییه” داوایکرد خۆڕێکخستنی حیزبی ئازاد و دینیش له ده‌وڵه‌ت جیا بکرێته‌وه. ناوبراو به گومانیشه‌وه له دروشمه‌کانی پاڵێوراوانی سه‌رکۆماریی ئێرانی ڕووانی و جه‌ختیشی کرده‌وه که ده‌سته‌ڵات براوه‌ی هه‌ڵبژاردنه‌کان دیاری ده‌کات نه‌ک میلله‌ت.\nحوسێنی خومه‌ینی له‌و وتووێژه‌یدا له‌گه‌ڵ “ئه‌لعه‌ره‌بییه”، سه‌باره‌ت به بانگه‌شه‌کانی مێهدیی که‌رووبی له‌مه‌ڕ باشکردنی ژینگه‌ی سیاسیی ئێران گوتی: “ماڵه‌که له بناغه‌وه وێرانه، که‌چی کابرا ده‌یه‌وێ هه‌یوانه‌که‌ی بنه‌خشێنێ”. گوتیشی: له‌و وڵاته‌دا پێویسته حیزب و ڕێکخراوی چه‌پ، ڕاست و نه‌ته‌وه‌یی چالاک بن و دینیش له سیاسه‌ت جیا بکرێته‌وه.\nئه‌و نه‌وه‌یه‌ی خومه‌ینی چاره‌سه‌ریی له هه‌ڵبژاردنێکی گشتیی ئازاد و ڕاسته‌قینه‌دا ده‌بینێ که هه‌موو خه‌ڵکی ئێران تێیدا به‌شدار و “مه‌جلیسێکی قانوونداڕێژه‌ر هه‌ڵبژێرن، له ئاراسته‌ی ڕاستکردنه‌وه‌ی قانوونی ئه‌ساسیدا له سه‌ر بنه‌مای بۆچوونی ڕاستی ئیسلامی”. ناوبراو بۆ ڕوونکردنه‌وه‌ی ئه‌و بۆچوونه‌شی ئاماژه‌ی به‌وه کرد که “ئه‌وه ده‌کرێ به کورتی به جیاکردنه‌وه‌ی دین له سیاسه‌ت به‌ناو بکرێ.”\nده‌رگا به‌ڕووی تورکیادا داخه‌ن\tئیسلام و دێموکراسی؛ دوو جه‌مسه‌ری دژبه‌ر یان یه‌کانگیر


سه‌رۆك بارزانی: هیچ مساوەمەیەك لەسەر كوردستانیبوونی ناسنامەی كه‌ركوك ناكه‌ین | دەزگاى زارى کرمانجى\nسه‌رۆك بارزانی: هیچ مساوەمەیەك لەسەر كوردستانیبوونی ناسنامەی كه‌ركوك ناكه‌ین\nكێشەی كەركووك تەنیا گرفتی سیاسیی نێوان دوو حزب یان ململانێی سیاسیی نێوان چەند لایەن نییە، لە ڕاستیدا كێشەی كەركووك بابەتێكی مێژوویی و سیاسی و كۆنە لە هەمانكاتیشدا فرەڕەهەند و گەورەیە.\nئێمە ئێستا و پێشتریش ڕامان وا بووە كە هیچ مساوەمەیەك لەسەر كوردستانیبوونی ناسنامەی كەركووك ناكەین و دەبێ كەركووك ببێتە نموونەی پێكەوەژیانی نەتەوەیی و ئایینی و هەموو پێكهاتەكان بتوانن بە ئاشتی و برایەتی و تەبایی لە كەركووكدا لەگەڵ یەكتر بژین.\n13ـی 7ـی 2019


ئاهەنگی پیرۆزکردنی ٨ی مارس لە بەردەقارەمان کۆتاییهات – کوردی – RojNews.News\n06/03/2021 - 6:56:38 pm\nئاهەنگی پیرۆزکردنی ٨ی مارس کە ئەمڕۆ لە بەردەقارەمان بەڕێوەچوو کۆتاییهات.\nئەمڕۆ بەدروشمی (کات کاتی ژنی ئازاد و پاراستنی کۆمەڵگایە، بەیەکڕیزیی ژنان توندوتیژیی و داگیرکاری تێکدەشکێنین)، ڕێکخراوی ژنانی ئازادی کوردستان (ڕژاک) لەسەیرانگای بەردەقارەمان سەر بە پارێزگای سلێمانی، ئاهەنگی ٨ی مارس، ڕۆژ جیهانی ژنان بەڕێوەچوو.\nئاهەنگەکە بەئامادەکاریی ڕێکخراوی ژنانی ئازادی کوردستان و بەبەشداری هونەرمەندان (شەهێن تاڵەبانی، نیان عەبدوڵا، شنیار نەجیب) بەهاوکاری گوروپی میوزیکی (شەهید ڤەژین، شەهید ڤیان، شەهید سەرحەد) هەروەها ئاهەنگ و هەڵپەڕکێی گروپی هەڵپەڕکێی شەهید دەستینا بەڕێوەچوو.\nژمارەیەکی بەرچاو لەژنان بەشداری ئاهەنگەکە بوون لەشوێنی ئاهەنگەکە وێنەی عەبدوڵا ئۆجەلان، ڕێبەری گەلی کورد و شەهید ساکیناجانسز و ڤیان سۆران و چەندین شەهیدی دیکە هەڵواسرابوون.\nلە سەرەتای ئاهەنگەکەدا وتاری ڕێکخراوی ژنانی ئازادی کوردستان (ڕژاک) لە لایەن ژینۆ ڕەشیدە،وە خوێندرایەوە، کە تێیدا هاتبوو: سیستمی دەسەڵاتداری بەهەموو جۆرێک ژن دەکەنە کۆیلە و لەبەرژەوەندی خۆیان بەکاری دەهێنن بەشێوەی جۆراوجۆر، لەبەرامبەر ئەو سیستمە تاریکەدا خۆڕاگری و فراوانی بەرخۆدانی ژنان فراوان دەبێت، خەریکە دەگاتە ئەو ئاستەی کە ئیتر ژن هیچ دەسەڵاتێک ناتوانێت ببێتە کۆسپ لەبەردەم تێکۆشانیدا.\nپاشان وتاری تەڤگەری ئازادی کوردستان، لەلایەن هاوسەرۆکی هەرێمی سلێمانی تەڤگەری ئازادییەوە خوێندرایەوە و تیایدا باسی لە تێکۆشان و هەوڵدانی ژنان کرد لەپێناو ئازادیدا، هەروەها ئەو دەستکەوتانەش بە گرنگ دەزانێت کە ژنان بە هەوڵ و ماندوو بوونیان بەدەستیان هێناوە.\nدواتر لەلایەن گروپێکی شانۆیی گەرمیانەوە شانۆگەرییەک پێشکەش بە ئامادەبووان کرا، ناوەڕۆکی شانۆگەرییەکە پێکهاتبوو لە مەینەتییەکانی ژن و ژیانی کۆڵبەری و خۆ دەربازکردن لە کۆت و بەندەکانی کۆمەڵگە.\nدوابەدوای ئەوە هونەرمەندان ئاهەنگەکەیان بە گۆرانی و هەڵپەڕکێ بەجۆشترکرد.\nهەر لەچالاکیەکەدا پێشانگایەک بۆ کتێبی ژنۆلۆژی و چەند کتێبێکی سەرۆکاییەتی ئامادە کرابوون.\nئاهەنگەکە بڕیاربوو ڕۆژی هەینی، ٥ی ئازار بەڕێوە بچێت، بەڵام لەبار نالەباری کەش و هەوا خرایە ئەمڕۆ.\n1 داخستن 35


بە بۆنەی گەییشتنی تاسوعای حسەینی(ع)، ئێرانی ئیسلامی نوقمی ماتەم و شینگێڕانە - SAHAR KURDISH (Sorani)\nبە بۆنەی گەییشتنی تاسوعای حسەینی(ع)، ئێرانی ئیسلامی نوقمی ماتەم و شینگێڕانە\nئه‌یلوول 09, 2019 10:27 Asia/Tehran\nسەرتاسەری ئێرانی ئیسلامی لە ڕۆژی تاسوعای حسەینی (ع)دا ڕەش پۆشەو نوقمی پەژارەو ماتەم و شینگێڕانە.\nئەمڕۆدوشەممە ڕێککەوت لەگەڵ نۆھەمین ڕۆژی مانگی موحەڕڕەمولحەرامی ساڵی ١٤٤١ی کۆچیی مانگی و نۆھەمی سپتامبەری ساڵی ٢٠١٩ی زایینی، تاسوعای حسەینی(ع)ە.\nگڵکۆی پاکی حەزرەتی ئەبولفەزڵی عەبباس(ع) کەربەلا\nتازیەدارانی حسەینی لە سەرتاسەری ئێرانی ئیسلامی لە ڕۆژانی تاسوعاو عاشورای حسەینی بە بەرپاکردنی ڕێ و ڕەسمی تازیەداری، ساڵگەڕی شەھید بوونی حەزرەتی ئیمامی حسەین(ع)، ئیمامی سێھەمی شێعەکانی جیھان و یارانی ئەمەگداری ئەو حەزرەتە لەوانە حەزرەتی ئەبولفەزڵی عەبباس(ع) برای ئەو ئیمامە پاکە ڕێز لێ دەگرن.\nئیمامی سەججاد(ع)، ئیمامی چوارەمی شێعەکانی جیھان لە وەسفی پلەوپایەی حەزرەتی ئەبولفەزڵی عەبباس(ع) فەرموویەتی: عەبباسی مامم لە ڕاستی دا گیانیازی و لەخۆبردوویی نواندو گیانی لە پێناوی براکەی دا بەخت کرد ھەتا ئەو جێگایەی کە ھەردووک دەستیشی پەڕی.\nکارەساتی دڵتەزێنی کەربەلا و ڕۆژی تاسوعاو عاشورای حسەینی\nبە تێپەڕینی ئەو ھەموو سەدەیە بەسەر ڕووداوی دڵتەزێنی کەربەلاو شەھید بوونی ئیمامی حسەین(ع) و یارانی ئەمەگداری، نەک ھەر لە گرینگایەتیی ئەم ڕووداوە کەم نەبووەتەوە، بەڵکو ھەرچییەکیش زیاتر تێ دەپەڕێت، پەیامی عاشورا بەربڵاوترو ڕێ و ڕەسمەکانی شینگێڕانیش شکۆدارتر دەبن و بە تێگەییشتنێکی قوڵترەوە بەڕێوە دەچن.\nبەڕێوەچوونی بەشکۆی ڕێ و ڕەسمی تاسووعای حسێنی لە سەرانسەری عێراق\nجەماوەری بڕواداری ئێرانی ئیسلامی و ھۆگرانی ماڵباتی عیسمەت و تەھارەت(ع) لە ڕۆژانی مانگی موحەڕڕەم و بەتایبەت لە شەوو ڕۆژی تاسوعاو عاشورای حسەینی بە ئامادە بوون لە حسەینییەکان، مزگەوتەکان، گڵکۆی پیرۆزی ئیمامی ڕەزا(ع) ئیمامی ھەشتەمی شێعەکانی جیھان لە مەشھەدی باکووری ڕۆژھەڵاتی ئێران و گڵکۆی حەزرەتی مەعسومە(س) لە شاری قوم خەریکی تازیەداری و شینگێڕان دەبن.\nبەڕێوەچوونی بەشکۆی ڕێ و ڕەسمی تاسووعای حسێنی لە سەرانسەری جیهان\nئیمامی سێھەمی شێعەکانی جیھان و یارانی ئەمەگداری ئەو حەزرەتە لە دەھەمی موحەڕڕەمی ساڵی ٦١ی کۆچیی مانگی لە کەربەلادا شەھید کران.\nکەناڵی ئاسمانیی سەحەری کوردی بە بۆنەی ئەم ڕۆژانەوە سەرەخۆشیی خۆی ئاراستەی ھەموو خوشک و برایانی موسڵمان و بڕوادار دەکات.\nئێرانی ئیسلامی شینگێڕی تاسووعای حسێنی


کوردیپێدیا - عوسمان محەمەد هەورامی\n👫 عوسمان محەمەد هەورامی | پۆل: کەسایەتییەکان | زمانی بابەت: 🏳 کوردیی ناوەڕاست\nمامۆستا عوسمان هەورامی، ساڵی 1940 لە شارۆچکەو هاوینەهەواری دڵگیرو جوانی تەوێڵە لە باوەشی خێزانێکی کەمدەرامەتا لەدایکبووە.\nساڵی 1947 لە قوتابخانەی تەوێڵە خراوەتە بەر خوێندن و لەگەڵ دەرچوونیا بۆ پۆلی دووەم، ساڵی (1948)، باوکی بە ماڵەوە هاتووەتە شاری سلێمانیسلێمانی و لەوساوە تاکو ئەمڕۆ لەو شارەدا جێگیرن و پاشان براوەتە قوتابخانەی کانی ئاسکانی سەرەتایی و خوێندنی سەرەتایی و ناوەندی و ئامادەیی، بەشی وێژەیی لەشاری سلێمانی تەواو کردووە.\nپاشان لەهاوینی 1960 دا خولێکی تایبەتی و بەهێز بۆ دەرچوانی دواناوەندی کراوەتەوە، ئەویش بەشدار بووەو بە پلەی یەکەم تەواویکردووەو خۆبەخشانە چووە بۆ دوورترین گوند لەشاری سلێمانییەوە کە گوندی (شێنێ)ی سەر بە قەڵادزێقەڵادزێ یە. بەشانازییەوە دەیان وشەی رەوان و ڕەسەن لە خەڵکی ئەو گوندە وەرگرتوون، هەربۆ نمونە، وشەی (ئاماژە) کە بۆ یەکەمینجار لە نوسینیا بەکاریهێناوەو لە نوسینیا بەکاریهێناوەو و بڵاوبوەتەوە.\nئەم مامۆستایە بە ئەشقی پیرۆزی پەروەردەی بەرین و کوردایەتی پاکژەوە بەردەوامبووەو لەم قوتابخانانەشدا سەرقاڵی گەیاندنی هەردوو پەیامە پیرۆزەکە بووە: (زانستی ئێواران، سەیوان، دەگاشێخان، هەورامان، تەوێڵە، ئەیوبییە، ئاراس، پەیمان، گزنگ، میدیا، هێمن، کانی، دووکان، دەبەندیخان، ناوەندی نەورۆزی کچان- وانەبێژی ئینگلیزی). چەندین پێشنیاری پێشکەش بە پەروەردە کردوون بۆ بژارکردنی هەندێک کتێبی خوێندنەوەی کوردی – بەتایبەتی ئەلفبێکەی مامۆستای پێشەنگ (ئیبراهیم باڵدار) لە دانان و چاپکردنی کتێبی ئەلفبێی کوردیدا بۆ گەورە مناڵان، هاوکارییەکی بنەڕەتی کردووە.\nئەم مامۆستایە لەبوارە جیاجیاکانی نوسین و وتارو هۆنراوەدا سەرقاڵە، بەڵام زۆرتر لە بواری هۆنراوەی پەروەردەو ئەدەبیاتی مناڵان خەریکە، ماوەی دوانزە ساڵیش ڕۆژانە لە ڕادیۆی دەنگی گەلی کوردستانەوە، بەرنامەی پەروەردەیی (خەندە)ی پێشکەش بە مناڵانی کوردستان دەکرد، کە هەر خۆیشی ئامادەی دەکرد. ئەمە سەرەڕای ئەوەی بۆماوەی (47) ساڵ مامۆستا بووەو چەندین وەچەی پیرۆزی پێگەیاندوون. بەرامبەر بە ڕاژە هەمەلایەنەکانی، لەلایەن ئەم لایەنە ڕێزدارانەوە، خەڵاتی ڕێزلێنانی پێشکەش کراوە: وەزارەتی ڕۆشنبیری هەرێمی کوردستان- دوو جار. بەڕێوەبەرێتی پەروەردەی سلێمانی، بنکەی ئەدەبی ڕۆشنبیری گەلاوێژ، دووەمین فیستڤاڵی هەورامان، بانگهێشتی حەوتەمین کۆنفرانسی زمانی دایک، سەنتەری فرە زمان- ڤێستەرۆس- سوید).\nبەردەوام هاوکاری باخچەکانی ساوایانی کردووە.\nلە زۆربەی گۆڤارو بڵاوکراوەکانی تایبەت بە ئەدەبیاتی منداڵان بەرهەمی بڵاوکراوەتەوە.\nزیاتر لە پانزە کتێبی بۆ چاپکراونو بە بیست کتێبدا چۆتەوەو پێنج کتێبی داڕشتۆتەوەو لە شەش کتێبیشدا هاوکاری کردووە.\nنامیلکەو کتێبە چاپکراوەکانی بۆ منداڵان :\n5- جیهانە جوانەکەمان، ئۆپەرێت و شانۆگەری جیهانی منداڵان، هەولێرهەولێر 2004.\nئامادەکردنی: سەرهەنگ عەبدولڕەحمان \n1. 👁 بۆ باخچەکانی ساوایان\n2. 👁 جیهانە جوانەکەمان: ئۆپەرێت و شانۆگەریی جیهانی مناڵان\n3. 👁 دیوانی بەنگینە\n4. 👁 گوڵزاری پەروەردە\n5. 👁 گەشە\n6. 👁 لایلایەی دایکانی کورد\n7. 👁 مناڵ و گوڵ\n8. 👁 هەشتەمین دانە\n9. 👁 کەشکۆڵی حاجی مەحمودی یار وەیس\n1. 👁 01-07-1940\n2. 👁 15-10-2020\n1. 👁 Osman Hewramî\n📅 رۆژی لەدایکبوون: 01-07-1940\n📅 رۆژی کۆچی دوایی: 15-10-2020 (80 ساڵ)\n➕ ئەم بابەتە لەلایەن: (هاوڕێ باخەوان)ەوە لە: Feb 6 2013 10:21AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 14 2021 7:54PM باشترکراوە\n📷 فایلی وێنە 1.0.2 69 KB Oct 15 2020 8:12PM هاوڕێ باخەوان\n📷 فایلی وێنە 1.0.1 59 KB Aug 10 2019 4:29PM زریان سەرچناری


فۆڕمی تۆمارکردنی بابەت | گەریلا لە چەندین ناوەند گورزی قورسی لە ئەرتەشی تورکیا دایەوە 07-06-2018\nناوەندی ڕاگەیاند و چاپەمەنی هێزەکانی پاراستنی گەل-#هەپەگە#، ڕایگەیاند: لە 6-7ی حوزەیراندا، لە چوارچێوەی هەڵمەتی شۆڕشگێڕی شەهیدان پیرۆز و ئاگری، گەریلاکانیان لە پارێزگای جۆلەمێرگی باکوری کوردستان و بارزانی باشوری کوردستان چالاکیان قورسیان لە دژی هێزە داگیرکەرەکانی ئەرتەشی تورکیا ئەنجام داوە و بەهۆیانەوە لانی کەم 6سەربازی دوژمن کوژراون. لە بارزان و جۆلەمێرگ گورزی قورس لە دوژمن دراوە و 5 سەرباز کوژراون هەپەگە، ئاشکرای کردوە: لە ڕێککەوتی 6ی حوزەیراندا، سەعات 16:00ی پاشنیوەڕۆ، لە دژی سەربازانی داگیرکەر لە ماواتای سەر بە دەڤەری گۆڤەندی ناوچەی شەمزینانی جۆلەمێرگ، گەریلا چالاکیان ئەنجام داوە. بە هێندەی زانراوە، لە ئاکامی چالاکییەکەدا سەربازێک کوژراوە و یەکێکی دیکەش بریندار بووە. هەمان ڕۆژ لە سەعات 18:00ی ئێورەدا، لە دژی سەربازنی داگیرکەر لە گردی مەرگانیشی ناوچەی گەڤەری جۆلەمێرگ گەریلا چالاکیان ئەنجام داوە و تێیدا، سەنگەرەکانی دوژمن خاپور کراون و لانی کەم 4 سەرباز کوژراون. لە برادۆست و بارزان باشوری کوردستان سەربازێک کوژراوە لە سەعات :06:30ی سەرلەبەیانی 7ی حوزەیرانیشدا، هێزەکانی گەریلا لە گردی بەیراکی سەر بە دەڤەری برادۆست و بارزانی باشوری کوردستان، چالاکیان لە دژی هێزەکانی دوژمن ئەنجام داوە و بەهۆیەوە سەربازێک کوژراوە. لە کەربۆران سەربازگەیەک کراوەتە ئامانجی چالاکی هەپەگە بڵاویکردوەتەوە، لە سەعات 08:00ی شەوی 5ی حوزەیراندا، لە ناوچەی کەربۆرانی مێردین، گەریلا لە دژی سەربازیەکی ئەرتەشی تورک لە گوندی خەلیلا چالاکی ئەنجام داوە و بەهۆیەوە بارەگاکان و سەنگەرەکانی ناو سەربازگەکە گوزری زۆر قورسیان لێ دراوە و بەشێکیان خاپور کراون. بەڵام لە بارەی کوژراو و بریندارەکانی دوژمنەوە زانیاریەکی تەواو بە دەستنەخراوە. لە پاش چالاکییەکە ئەرتەشی تورکیا ئۆپەراسیۆنی ئەنجام داوە، بەڵام بێ ئەنجام کۆتایی هاتووە. لە سەمسور ناوەندێکی وزەی کارەی ئەرتەش خاپور کراوە هەپەگە درێژەی دەداتێ و ڕایدەگەیەنێت: لە ڕێککەوتی 30ی ئایاری ڕابردوو، لە گوندی کرۆڤای دەڤەری ئۆسمان سەبری پارێزگای سەمسور، گەریلا لە دژی سەنتراڵێکی وزەی کارەبا کە تایبەتە بە ئەرتەشی تورک چالاکییەکی مەزنی ئەنجام داوە و بەهۆیەوە سەنتراڵەکە بە تەواوەتی خاپور کراوە. #07-06-2018#


👁 Ev babete 3,780 car hatiye dîtin\n👁 Ev babete 6,702 car hatiye dîtin\n👁 Ev babete 5,828 car hatiye dîtin\n📊 بەرزترین پلەی گەرمای ناوچە جیاوازەکانی هەرێمی کوردستان Amar u Rapirsîya\n📅 Demê tumarkirinê Jul 3 2017 1:02PM\nبەرزترین پلەی گەرمای 02-07-2017 ناوچە جیاوازەکان [ Zêde... 👁] ✖ ✖ 2 0 ✔ 89% ✍ M.B. 3-7-2017 13:02:52\n📊 بەهۆی ڕووداوێکی هاتوچۆ 35 کرێکار لە پارێزگای دهۆک بوونە قوربانی Amar u Rapirsîya\n📅 Demê tumarkirinê Jul 2 2017 11:04AM\n👁 Ev babete 3,913 car hatiye dîtin\nبەڕێوەبەری کەمپی (مام رەشان) لە سنووری شارۆچکەی شێ [ Zêde... 👁] ✖ ✖ ✖ 0 1 ✔ 89% ✍ E.Î.F. 2-7-2017 11:04:05\n📝 پشتگیری لە کەناڵی ئەلجەزیرە Belgename\n📅 Demê tumarkirinê Jul 3 2017 10:04AM\nبۆ ڕای گشتی دوای گەمارۆ سیاسیەکەی سەر دەوڵەتی قە [ Zêde... 👁] ✖ ✖ ✖ 0 1 ✔ 99% ✍ E.Î.F. 3-7-2017 10:04:52\n📷 دیمەنی جوانی کوردانی ڕەوەند و مەڕدارانی ڕۆژهەڵاتی کوردستان Wêne u pênas\n📅 Demê tumarkirinê Jul 2 2017 12:03PM\n👁 Ev babete 11,091 car hatiye dîtin\n02-07-2017 [ Zêde... 👁] ✖ ✖ 11 0 ✔ 98% ✍ E.Î.F. 2-7-2017 12:03:20\n📊 رۆژانە دەیان کەس روو لە کەمپەکانی باشووری کوردستان دەکەن Amar u Rapirsîya\n📅 Demê tumarkirinê Jul 3 2017 4:45AM\nلەلایەن نەبەرد حوسێن رووداو - هەولێر هەرچەند هێ [ Zêde... 👁] ✖ ✖ ✖ 0 2 ✔ 93% ✍ E.Î.F. 3-7-2017 4:45:54\n👫 رۆژین سەفەر Kesayetî\n📅 Demê tumarkirinê Jul 3 2017 1:07PM\n👁 Ev babete 8,562 car hatiye dîtin\nتەمەنی 17 ساڵ بوە، قوتابی قۆناخی 12 بوە، خەڵکی سۆر [ Zêde... 👁] ✖ ✖ 1 2 ✔ 99% ✍ E.Î.F. 3-7-2017 13:07:47


ئومێد خۆشناو به‌نوێنه‌رایه‌تیى سه‌رۆكى حكوومه‌ت سەردانی خانەوادەی ئەو مندڵانەی کرد کە دیواریان بەسەردا رووخا\nكوردستان 14/09/2021 - 23:01 لێدوان عەبدولرەحمان\nبەپێی راگەیاندراوێکی پارێزگای هەولێر کە لە هەژماری فەرمی خۆی لە تۆڕی کۆمەڵایەتیی (فەیسبووک) بڵاویکردۆتەوە و تێیدا هاتووە: "دواى ئه‌وه‌ى لە یەکێک لە گەڕەکەکانی ناحییه‌ى کەسنەزان دیوار بەسەر چوار منداڵدا رووخا و بەهۆیەوە دووانیان گیانیان لەدەستدا، دووی دیکەش برینداربوون كه خەڵکی رۆژئاوای کوردستانن. ئێواره‌ى ئه‌مڕۆ سێشه‌مه 14/9/2021، به‌نوێنه‌رایه‌تى مه‌سرور بارزانى، سه‌رۆكى حكوومه‌تى هه‌رێمى كوردستان، ئومێد خۆشناو، پارێزگارى هه‌ولێر، سه‌ردانى خانه‌واده‌كه‌یانى كرد".\nئاماژە بەوەش کراوە، "پارێزگارى هه‌ولێر، له‌سه‌ردانه‌كه‌یدا دواى گه‌یاندنى هاوخه‌مى جه‌نابى سه‌رۆكى حكوومه‌تى هه‌رێمى كوردستان به‌هۆى گیانله‌دەستدانى منداڵه‌كانیان، هیواى سه‌لامه‌تى و زوو چاكبوونه‌وه‌ى بۆ منداڵه‌كانى تر خواست و ئاماده‌یى هه‌رچی پێویستییه بۆ چاره‌سه‌ریان نیشاندا و دڵنییای كردنه‌وه كه ئه‌وان له‌نێو كه‌سوكارى خۆیانن و وه‌كوو پارێزگاى هه‌ولێریش هه‌رچی پێویست بێت بۆ یارمه‌تیدان و هاوكارییكردنیان ئاماده‌ن".\nرۆژی 11/9/2021، له ناحیه‌ى كه‌سنه‌زان له ئه‌نجامى رووخانى دیوارێك دوو منداڵ كه یه‌كێكیان ته‌مه‌نى دوو ساڵان بووه، یه‌كێكى تریان ته‌مه‌نى پێنج ساڵ بووه گیانیان له ده‌ست داوه دوو منداڵى تریش بریندار بوون، کە خه‌ڵكى ڕۆژئاواى كوردستانن.


حاجی حەیدەر و قاسم سلێمانی\n7487 جار خوێندراوەتەوە\nدوای تێپەڕبوونی دوو ساڵ بەسەر کوژرانیدا ئەمڕۆ فەرماندەی لیوای "زەینەبییەکان" لە سوریاوە گەڕێندرایەوە تاران، کە پێشتر لە شاری حەمای سوریا کوژراوە.\nئاژانسی هەواڵی تەسنیمی ئێران ئەمڕۆ چوارشەممە (١٢ی حوزەیرانی ٢٠١٩) بڵاویکردەوە، دوای ئەنجامدانی پشکنینی (دی ئێن ئەی) بۆ ئەو فەرماندەیە، ناسنامەکەی ناسراوەتەوە و بڕیاریشە سبەینێ پێنجشەممە لە تاران بە خاک بسپێردێت.\nهەرچەندە ئاژانسەکە باسی چۆنێتی کوشتنەکەی نەکردووە، بەڵام ئاماژەی بەوەکردووە، تەرمی ئەو فەرماندەیە سەری و دەستەکانی پێوە نەبووە کە گەڕێنراوەتەوە ئێران.\nوەک ئاژانسە ئێرانییەکە بڵاویکردووەتەوە، محەمەد جەنتەتی کە بە "حاجی حەیدەر" ناسراوە، فەرماندەی لیوای زەینەبییەکان بووە، کە پێکهاتوون لە جەنگاوەرە پاکستانییەکانی ناو سوپای پاسداران و لە لایەن فەیلەقی قودسی سەربە سوپای پاسدارانەوە ڕاهێنانیان پێکراوە، بۆ شەڕکردن لە ناوخۆیی سوریا.\nئەو فەرماندە ئێرانییە لە مانگی نیسانی ساڵی ٢٠١٧ لە ناوچەی تەل تورابی پارێزگای حەما کوژراوە و ئەو کات قاسم سلێمانی فەرماندەی سوپای پاسداران لە بارەیەوە ڕایگەیاندبوو "یەکێک بووە لە هەرە باشترینەکان لە دەوروبەرم".\nلە دوای بەرەو لاوازبوونی دەسەڵاتی بەشار ئەسەدی سەرۆکی سوریا و نزیکبوونەوە لە ڕوخان، هەریەکە لە ڕوسیا و ئێران بە هەموو توانای خۆیانەوە پشتیوانی و کۆمەکی دەسەڵاتەکەیان کردوو بە تەواوی زیندوویانکردەوە.\nلە ماوەی پێنج ساڵی ڕابردوودا و دوای کۆنترۆڵکردنی ناوچەیەکی بەرفراوانی سوریا لە لایەن ڕێکخراوی داعشەوە، سوپای پاسداران بەشێوەیەکی کرداری هێز و ڕاوێژکار و توانا سەربازییەکانی خۆی ڕەوانەی سوریا کرد، بۆ ئەوەی شانبەشانی سوپای سوریا و گروپە چەکدارە هاوکارەکانی بجەنگن.


شوان به‌رزنجی 11/09/2019 - 17:16 بڵاوکراوەتەوە لە ڕاپۆرت\nئاگرین عه‌بدوڵا، بریکاری وه‌زاره‌تی ئاوه‌دانکردنه‌وه بۆ کاروباری ئاوەدانکردنەوە و نیشتەجێبوون، لە گفتوگۆیەکی تایبەتی (باس)دا قسە لەبارەی پڕۆژەکانی حکوومەت بۆ نیشتەجێبوون دەکات. هەروەها ئاشکرای دەکات لە 9 هەزار یەکەی نیشتەجێبووندا 5 هەزاریان بەتەواوی وەستاون و 4 هەزارەکەی تریش یان دابەش کراون، یان لە واری جێبەجێکردندان.\nئەو بەرپرسەی وەزارەتی ئاوەدانکردنەوە، ئاماری کرێچییانی لە هەرێمی کوردستان بڵاو کردەوە و گوتی: "بە گشتی لە هەرێمی کوردستان 112 هه‌زار کرێچی هه‌یە، به‌ڵام تا ئێستا نازانرێ له‌و ژماره‌یه چه‌ندیان که‌مده‌رامه‌تن. لەو کرێچییانە هه‌یانه به ئاره‌زووی خۆیان چوونه‌ته خانووی کرێ. سه‌باره‌ت به چاره‌سه‌ری کێشه‌ی کرێچییانیش، ئه‌و شوقانه‌ی ته‌واو ده‌بن له هه‌ر پارێزگایه‌ک بێت، نیوه‌ی پرۆژه‌که بۆ فه‌رمانبه‌ران ده‌بن و نیوه‌که‌ی تریشی بۆ خه‌ڵکی که‌مده‌رامه‌ت ته‌رخان دەکرێن".


بایەزیدی یەکەم - ویکیپیدیا، ئینسایکڵۆپیدیای ئازاد\nسوڵتان ئۆرھان غازی\nسوڵتان بایەزیدی یەکەم\nسوڵتان موڕادی یەکەم\nبایەزیدی یەکەم، ساڵی ١٣٤٥ ھاتۆتە دنیاوە و ساڵی ١٤٠٣ کۆچی دوایی کردووە، و چوارەم سوڵتانی عوسمانی بوو حوکمی کردووە لە نێوان ساڵانی ١٣٨٩ و ١٤٠٢، و عەرشی گرتە دەست دوای کوژرانی باوکی موڕادی یەکەم، و خێرا دەستی گرت بەسەر یەعقوبی برایدا تاکو ڕێگەی لێبگرێت کودەتا بکات بە سەرییدا، و ناونرا یەڵدرم واتە ھەورەبروسکە لەبەر جووڵە خێراکانی بە سووپا و گواستنەوەیان بە خێراییەکی زۆر لە بەرەکانی جەنگدا.\n٣ غەزووەکانی لە ئەورووپا\n٤ داستانی نیقۆپۆڵس\n٥ شەڕی ئەنقەرە\nبایەزیدی یەکەم لەوپەڕی ئازایەتی و حەماسدا بوو بۆ تێکۆشان لە ڕێگەی خوادا و لەگەڵ ئەوەی لەوانەی پێش خۆی جیا دەکرێتەوە بە خێرایی جوڵە و هێزی شاڵاوبردنیدا بۆ سەر دوژمنەکانی تاکو ناونرا بە هەورەبروسکە یان یەڵدرم بە زمانی تورکی، و تەنها ناوهێنانی ناوی یەڵدرم ترسی لە دڵی ئەورووپیەکاندا دروست دەکرد بەگشتی و خەڵکی قوستەنتینیە بە تایبەتی، و بایەزید حوکمی گرتە دەست دوای شەهیدبوونی باوکی مورادی یەکەم لە شەڕی قوسووە ساڵی ٧٩١ک.\nناوچەی ئاسیای بچوک یان ئەنادۆڵ ناوچەی دەرکەوتنی سوڵتانە نوێکان بوو، لەبەرئەوەی ناوچەکە دابەشکرابوو بۆ چەند میرنشینێکی بچوک و فەرمانڕەوای جیا حوکمیان ئەکرد، و سوڵتان موڕادی یەکەم هەوڵیدا بۆ یەکخستنی ئەنادۆڵ بە چەند ڕێگەیەکی جیاواز، بەڵام سەرکەوتوو نەبوو و جارێکی تر بارودۆخەکە تێک چوو، و ئەوانە دەستیان کرد بە شۆڕش کردن بەسەر بەرپرسە عوسمانییەکاندا و تووشی قورساییان کردن، و شۆڕشە دووبارەکانیان بووە هۆی دوورخستنەوەی عوسمانییەکان لە شەڕی ئەورووپا، ئەمەش وایکرد ئەوروپییەکان خۆیان ڕێکخەنەوە و هاوپەیمانی خاچپەرستی پێک بهێنن بۆ دوژمنایەتی عوسمانییەکان.\nلە ساڵی ٧٩٣ک، بایەزید توانی میرنشینەکانی منتشا و ئایدین و ساڕۆخان بگرێت بە بی کوشتار و لەسەر ویستی دانیشتوانی ئەو میرنشینانە، و فەرمانڕەوای ئەو میرنشینانە چوونە میرنشینی ئەسفەندیار، و ئەمیری قرمان وازی لە بەشێکی موڵکەکانی هێنا بۆ بایەزید تاکو هەمووی لە دەست نەدا، ئەم ئەمیرەی قرمان (عەلائەدین) لە ڕۆژانی موڕادی یەکەدا ناسرابوو بە فێڵ و خیانەت و تاوان لەبەرئەوە سەیر نەبوو کە شۆڕشی کردەوە بەسەر بایەزیدیشدا، کاتێک بایەزید سەرگەرمی جیهاد بوو لە ئەوروپادا، و هێرشی کردە سەر پاشەوانەکانی عوسمانییەکان و یەکێک لە گەورە سەرکردەکانی گرتن لەگەڵ چەند زەوییەکدا، و بایەزید بە خێراییە ناسراوەکەی وەکو هەورەبورسکە هات بۆ عەلائەدین و لە ناوی برد و میرنشینی قرمانی خستە سەر دەوڵەتی عوسمانی و هەروەها میرنشینەکانی سیواس و توقاتی گرت، پاشان بایەزید ڕێگەی کردەوە بەرەو میرنشینی ئەسفەندیار کە بوو بووە پەناگەیەک بۆ فەرمانڕەوا هەڵاتووەکان، و بایەزیدی داوای لە میری ئەسفەندیار کرد کە هەڵاتووەکانی تەسلیم بکات ئەویش ڕازی نەبوو لەبەرئەوە بایەزید پەلاماری دا و وڵاتەکەی گرت، و میری ئەسفەندیار و ئەوانەی لەگەلی بوون هەموو پەنایان بردە لای تەیموورلەنگ.\nغەزووەکانی لە ئەورووپا[دەستکاری]\nدوای ئەوەی بایەزید لە ڕێکخستنی کارووباری ناوخۆ بوویەوە دەستی گرت بەسەر شۆڕشەکانی ئەنادۆڵدا، ڕووی کرد لای ئەورووپا و ویەکەم هەنگاوی پەیمانی بەست لەگەڵ سڕبدا، و لە کاتێکدا سربیا وەک ڕێگرێکی بەهێز بوو لە نێوان دەوڵەتی عوسمانی و ئیمپڕاتۆری مەجەڕ کە ئەو کاتە بە هێزترین مەمالیکی ئەوروپا بوو و ناودەبرا بە پاسەوانی خاچ، و پەیوەندی مەجەڕ و سڕب ئاڵۆزبوو.\nبایەزید، ئەستەفان کوڕی لازاری کرد بە پاشا لەسەر سڕب سالی ٧٩٢ک لە بەرامبەر جزییەیەکی ساڵانە و پێشکەشکردنی ژمارەیەک جەنگاوەر بێنە سووپای عوسمانیەوە لە کاتی شەڕدا، و هەروەها خوشکی ئەستەفانی کرد بە هاوسەری خۆی.\nو بایەزید ئامانجی لەم هاوپەیمانییە لەگەڵ سڕبدا یەکلابوونەوە بوو بۆ ناوەڕاستی ئەوروپی و قوستەنتینیە، لەبەرئەوە گورزێکی بەهێزی وەشاندە بولگاریا و فەتحی کرد ساڵی ٧٩٧ک، و ئەو کاتە بوولگاریا بوو بە میرنشینێک سەر بە دەوڵەتی عوسمانی، و بایەزید چەند مەرجێکی دانا بەسەر ئیمپڕاتۆری بیزەنتیدا لەوانە؛\nدامەزراندنی دادگایەکی ئیسلامی و دانانی دادوەری موسڵمانان بۆ جیاکردنەوەی کارووباری موسڵمانەکان.\nبنیاتنانی مزگەوتێکی گەورە و دوعا بۆ خەلیفەی عەبباسی بخوێنرێت لە میسر پاشان سوڵتان بایەزید لە رۆژی هەینییدا.\nتایبەتکردنی ٧٠٠ ماڵ لە ناو شارەکە بۆ تاراوگەی موسڵمانان تیایدا.\nو جزیەی لەسەر دەوڵەتی بیزەنتی زیادکرد.\nوێنەیەکی شەری نیقۆپۆڵس\nڕووخانی بولگاریا و ڕازی بوونی ئیمپڕاتۆری بیزەنتی بە مەرجەکانی بایەزیدی یەکەم، زەنگێکی ئاگادارکردنەوەی بەهێز بوو بۆ ئەوروپییەکان بە تایبەت پاشای مەجەڕ سیسجمۆند و پاپا بونیفاسی نۆیەم، هەردوو پیاوەکە ڕێکەوتن لەسەر دروستکردنی هاوپەیمانییەکی خاچپەرستی بۆ ڕووبەڕوونەوەی عوسمانییەکان، و سیسجموند هەوڵی فراوانکردنی هاوپەیمانییەکی دا و نزیکەی ١٢٠ هەزار جەنگاوەریان کۆکردەوە لە ڕەگەزی جیاواز وەک؛ ئاڵمانیا و فەڕەنسا و ئینگلتەرا و سکۆتلەندا و سویسرا و ئیتالیا، وپاشای مەجەر سیسجمۆند هاوپەیمانییەکەی بەڕێوە دەبرد، و هەڵمەتە خاچپەرستییەکە کەوتە جووڵە لە ساڵی ٨٠٠ک، بەڵام هەر خێرا شکست دیاربوو بەسەر هەڵمەتەکەوە، وسیسجمۆند گوێی نەئەگرد بۆ سەرکردەکانی تری هەڵمەتەکە، و جیاوازییەکی توند کەوتە نێوانیان لەسەر ستراتیژیەتی شەڕەکە، وسیسجمۆند بە باشی ئەزانی چاوەڕێی هاتنی هێزە عوسمانییەکان بکەن، و سەکردەکانی تر ئەیانوویست خۆیان هێرش بکەنە سەریان، و گوێیان نەگرت بۆ ڕای سیسجمۆند و بە ڕووباری دانووبەوە ڕۆیشتن تا گەیشتنە شاری نیکۆپۆڵس لە باکووری بەلقان.\nخاچپەرستەکان نەچوونە شارەکەوە هەتا بایەزید دەرکەوت خۆی و ١٠٠ هەزار جەنگاوە، و شەڕی نیقۆپۆڵس کەوتەوە لەنێوانیان کە عوسمانییەکان سەرکەوتنێکی گەورەیان بە دەست هێنا، و مژدەی فەتحەکە هەموو جیهانی ئیسلامی گرتەوە و بایەزید ناردی بۆ لای گەورە فەرمانڕەواکانی موسڵمانان و مژدەی فەتحی پیدان، و داوای لە خەلیفەی عەبباسی کرد لە قاهیرە کە نازناوی سوڵتانی ڕۆمی بداتێ بۆ بەردەوام بوونی فەتحەکانی لە ئەوروپادا تا هەمووی فەتح ئەکات، و خەلیفە ڕازی بوو بەوە و ژمارەیەکی زۆری موسڵمانان بە وڵاتی ئەنادۆڵ بڵاوبوونەوە کە دەوڵەتی عوسمانی بەهیز و سەرکەوتوو بوو.\nسوڵتان بایەزید ئەیویست بەردەوام بێت لە هەوڵەکانی ئەگەر تەیموورلەنگ لە ڕۆژهەڵاتەوە هێرشی نەکردایەتە سەری. بایەزید هات بەرەو ئەنادۆڵ ساڵی ٧٩٣ک و میرنشینەکانی منتشا و ئایدین و ساڕۆخانی گرت بە بی کوشتار و ئەمیر قرمان وازی لە بەشێکی دەوڵەتەکەی هێنا بۆی و هەروەها شاری ئەشهەری فەتح کرد کە دوایین شاری ڕۆم بوو لە ئەنادۆڵدا، گەمارۆی قوستەنتینیەی دا ساڵی ٧٩٤ک و بە گەمارۆدراوی بە جیی هێشت و بە سوپاکەیەوە ڕۆیشت بەرەو ئەفلاق (باشووری ڕۆمانیا) و ڕێکەوتنی بەست لەگەڵ سەرکردەکانیدا کە جزیەی ساڵانە بدەن بە سەرکردەی عوسمانییەکان، و ئەمیری قرمان لێی هەڵگەرایەوە و بایەزید رووبەڕووی بوویەوە و تێکی شکاند.\nبایەزیدی یەکەم شکا لە بەردەم سوپای تەیموورلەنگ لە شەڕی ئەنقەرە لە ساڵی ٨٠٤ک و خۆی موسای کوڕی بە دیل گیران و سێ جار هەوڵیدا لە دیلی هەڵبێت بەڵام نەیتوانی، ولە دیلیدا کۆچی دوایی کرد لە ١٥ی شەعبانی ٨٠٥ک و تەیمور لەنگ ڕێگەی دا میتەکەی بگوێزنەوە بۆ بۆرسە تا لەوێ بنێژرێت.\nوێکی عەرەبی[ژێدەرێکی پشتڕاستکراو نییە]\nوەرگیراو لە «https://ckb.wikipedia.org/w/index.php?title=بایەزیدی_یەکەم&oldid=938090»


نەفتالی بنێت سەرۆک وەزیرانی ئیسرائیل ڕۆژی یەکشەممە دوای گەڕانەوەی لە گفتوگۆکانی لەگەڵ ڤلادیمیر پوتن سەرۆکی ڕووسیا، ڕایگەیاند ئیسرائیل بەردەوام دەبێت لە هەوڵی نێوەندگیری نێوان ڕووسیا و ئۆکرانیا تەنانەت ئەگەر هیوایەکی کەمیشی بە سەرکەوتن لە هەوڵەکانیدا هەبێت.\nئۆکرانیا داوای لە ئیسرائیل کرد کە وەک نێوەندگیرێک کاربکات، ئەمەش ئاماژە بە پەیوەندییە باشەکانی حکومەتی بنێت دەکات لەگەڵ هەردوو لایەنی کیێڤ و مۆسکۆ. ئۆفیسی بێنێت ڕایگەیاند کە بێنێت لە کۆتایی هەفتەدا سێ جار قسەی لەگەڵ ڤۆلۆدیمیر زێلێنسکی سەرۆکی ئۆکرانیا کردووە.\nبێنێت لە لێدوانە تەلەڤیزیۆنییەکانیدا بۆ کابینەکەی، وردەکاری چاوپێکەوتنەکەی لەگەڵ پوتین لە کرملن نەدا و دەڵێت ئەوە تەنها بە"هەوڵ و هاندانی هەموو لایەنەکانە" کە لە نێوان وڵاتانی تردا ئاماژە بە ئەمەریکا دەکات، بێنیت و پوتن هەفتەی ڕابردوو لە پەیوەندییەکی تەلەفۆنیدا بیرۆکەی نێوەندگیرییەکەیان تاوتوێ کردووە.\nبینێت، گوتیشی"ئێمە بەردەوام دەبین لە پێشکەشکردنی هاوکاری لە هەر شوێنێک کە داوای لێبکرێت، ئەگەر دەرفەتەکانیش زۆر باش نەبن." بەڵام ئەو ساتەی کە دەرگایەکی بچووک بە کراوەیی هەیە و توانای دەستڕاگەیشتنمان بە هەموو لایەنەکان هەیە، ئەنجامدانی هەموو هەوڵێک وەک ئەرکێکی ئەخلاقی دەبینم."\nئیسرائیل سەرکۆنەی هێرشی ڕووسیای بۆ سەر ئۆکرانیا کرد، هاوکاری خۆشی بۆ کیێڤ دەرببڕیت و یارمەتی مرۆیی ڕەوانەی ئەم وڵاتە کرد، بەڵام بنێت وەڵامی داواکارییەکانی ئۆکرانیای نەدایەوە بۆ یارمەتیدانی سەربازی و کەناڵەکانی بە کراوەیی بۆ ڕووسیا هێشتەوە، لە کاتێکدا ئیسرائیل ئۆپەراسیۆنەکانی لە دژی بڵاوەپێکردنی ئێران لە سوریا ڕێکدەخات.\nئیواز هێندلی وەزیری پەیوەندییەکانی ئیسرائیل گوتی ئەو داواکاری ئۆکرانییەکانی بۆ قەدەغەکردنی 9 دەزگای ڕاگەیاندنی ڕووسی لەسەر بنەمای پڕوپاگەندەکردن ڕەتکردەوە.\nناتۆ داواکەی ئۆکرانیا بۆ دامەزراندنی ناوچەیەکی دژە فڕین ڕەتدەکاتەوە


هاوڵاتیانی به‌غدا: به‌شێك له پۆسته‌ری كاندیده‌كان دیمه‌نی شاره‌كه‌یان ناشیرین كردوه\nبه‌غدا؛ پۆسته‌ری به‌شێك له كاندیده‌كان ده‌دڕێندرێت\nئه‌ندامێكی ئه‌نجومه‌نی كۆمیسیاران: هه‌ركه‌س سه‌رپێچی یاساكه بكات سزا ده‌درێت\nله‌گه‌ڵ كێبڕكێی بانگه‌شه‌ی هه‌ڵبژاردن و هه‌ڵواسینی پۆسته‌ری زیاتر به شه‌قامه‌كانی به‌غدا, به‌شێك له هاوڵاتیانی ئه‌و شاره ره‌خنه‌ی ئه‌وه ده‌گرن پۆسته‌ری كاندیده‌كان دیمه‌نی شاره‌كه‌یان ناشیرین كردوه\nهاوكات, پۆسته‌ری به‌شێك له كاندیده‌كان ده‌دڕێندرێت ئه‌ندامی ئه‌نجومه‌نی كۆمیسیاران ده‌ڵێت: هه‌ر كه‌س و لایه‌نێك سه‌رپێچی یاساكه بكات به دڕاندن یان هه‌ڵواسینی پۆسته‌ر‌و لافیته به شوێنه حكومییه‌كان سزاده‌درێت..\nله‌گه‌ڵ گه‌رمبوونی بانگه‌شه‌ی هه‌ڵبژاردن له پارێزگای به‌غدا شه‌قامه‌كانیش پۆسته‌ری زیاتر پێدا هه‌ڵده‌واسرێت، له‌به‌رامبه‌ریشدا پۆسته‌ری زیاتر ده‌دڕێندرێت.\nبه‌شێك له هاوڵاتیان گله‌یی له كاندیده‌كان ده‌كه‌ن‌و تۆمه‌تباریان ده‌كه‌ن به‌وه‌ی دیمه‌نی شاره‌كه‌یان ناشیرینكردوه و پابه‌ندی رێنماییه‌كانی ئه‌مینداریه‌تی گشتی به‌غداو كۆمیسیۆنی باڵای سه‌ربه‌خۆی هه‌ڵبژاردنه‌كان نه‌بوون..\nبه‌شێك له‌و كاندیدانه‌ی وێنه‌كانیان ده‌دڕێندرێت پێیان وایه ئه‌مانه كاردانه‌وه‌ی لایه‌نه سیاسیه‌كانی ترن ده‌یانه‌وێت له‌و ڕێگه‌یه‌وه دژایه‌تیان بكه‌ن‌و ده‌نگده‌ران به وێنه‌و لیسته‌كانیان ئاشنا نه‌بن...\nد.عه‌لی جواد، كاندیدی لیستی ئیراده، وتی؛ ئه‌وه‌ی له‌شه‌قامه‌كانی به‌غدا بینیم, وێنه‌ی هه‌موو حزب و لیسته‌كان ده‌دڕێنرێت, پێم وایه ئه‌وه كارێكی به‌رنامه بۆ داڕێژراوه‌و ده‌ستی چه‌ند لایه‌نێكی سیاسی له‌پشته‌وه‌یه.\nبه پێی یاسای هه‌ڵبژاردنی ئه‌نجومه‌نی نوێنه‌ران هه‌ر كه‌س و لایه‌نێك سه‌رپێچی یاساكه بكات به دڕاندن یان هه‌ڵواسینی پۆسته‌ر‌و لافیته به شوێنه حكومییه‌كان سزاده‌درێت. سزاكه‌یش هه‌ر له پێبژاردن تاوه‌كو ده‌ركردن له پڕۆسه‌ی هه‌ڵبژاردن ده‌گرێته‌وه‌و تا ئێستا ٩٦ لایه‌ن و قه‌واره به‌هۆی سه‌رپێچییه‌وه سزا دراون..\nدڕاندن و لێكردنه‌وه‌ی وێنه‌ی كاندید و قه‌واره سیاسیه‌كان له‌كاتی بانگه‌شه‌ی هه‌ڵبژاردن دیارده‌یه‌كی تازه نییه به‌ڵام له هه‌ڵمه‌تی بانگه‌شه‌ی ئه‌مجاره‌ی ئه‌نجومه‌نی نوێنه‌راندا دیارده‌كه زیادیكردوه به‌به‌راورد به بانگه‌شه‌كانی پێشوو.


February 15, 2017 – Dengekan\nWritten on February 15, 2017, by Shaho Tofiq\n” هەموو تێکدانێک لە گەڵ ماڵباتی بارزانیدا، بە زیانی کورد تەواو دەبێت ” ئەمەی سەرەوە، قسەی مام جەلالە. پارتییەکان پێیان وایە (وەسفە) بەڵام لە ڕاستیدا ( زەمە). ڕاڤەکردن و ڕامان Continue Reading »\nWritten on February 15, 2017, by admin_denegkan\n_ ڕاستە ، دەکرێت ئێمە بژین بێ ئەوەی ئاگادار بین بە هیچ ڕەگەز و نوسینێکی ئەدەبی . دەکرێت بژین و مامەڵەمان لەگەڵ دەور و بەر هەبێت بێ ئەوەی خوێندنەوەمان بۆ Continue Reading »\nچەكی سەرەوەی “ئەتۆم!! به‌پێی سه‌رچاوه مێژووییه‌كان: كارو كرده‌وه‌ی تیرۆریستیی، چ له‌ئاستی تاك و چ له‌ئاستی ده‌سته‌و تاقمدا بێت.. مێژوویه‌كی دێرینی هه‌یه به‌ڵام وه‌ك ڕێكخراوێكی سیاسی و نێوده‌وڵه‌تی.. دیارده‌یه‌كی نوێیه. ئه‌مڕۆ Continue Reading »\nکاتێک نامەی دەست لەکارکێشانەوەکەتم بینی٠ دڵم خۆش بووم کە بەئاشکراو ئازادانە دەست لەسەر کیشەو گیروگرفتەکانی یەکێتیت داناوە٠٠ بەڵام ئەوەی بەلای منەوە مایەی سەرنج و شۆک وبێزارکەر بوو٠٠ تۆ ئازایانە و Continue Reading »\nناتوانین بۆت بگرین نەوەک نیشتیمان جێمانبهێڵێت … ئیسماعیل تەنیا April 19, 2018\nشانۆو سته‌مكاری … نووسینی ڕێباز محه‌مه‌د جه‌زا April 19, 2018


۶۰۰ داعشی خۆیان ڕاده‌ستی هێزه کوردییه‌کانی سووریا کرد - Mehr News Agency\n20 rêbendanê 2019 - 12:19\nNews Code 24465\n۶۰۰ داعشی خۆیان ڕاده‌ستی هێزه کوردییه‌کانی سووریا کرد\nچاودێڕی مافی مرۆڤی سووریا ڕایگه‌یاند که زیاتر له ۶۰۰ ئه‌ندامی گرووپی تیرۆریستی داعش خۆیان ڕاده‌ستی هێزه کوردییه‌کان له سووریا کردووه.\nبه ڕاپۆرتی ئاژانسی مێهر له یه‌مول سابع، ڕامی عه‌بدول ڕه‌حمان، سه‌رۆکی ناوه‌ندی چاودێڕی مافی مرۆڤی سووریا ڕایگه‌یاند که نزیک به ۶۰۰ ئه‌ندامی گرووپی تیرۆریستی داعش خۆیان ڕاده‌ستی هێزه کوردییه‌کان کردووه و ئه‌م هێزانه به‌رده‌وام له پێشڕه‌وی کردن له ڕۆژهه‌ڵاتی ده‌یره‌زوور و داعشییه‌کان به ته‌واوی له‌م ناوچه‌یه گه‌ماڕۆ دراون.\nئه‌مه له حاڵێک دایه که هێزه کوردییه‌کان له ئێستادا کێشه‌یان له‌گه‌ڵ گه‌ڕانه‌وه‌ی ئه‌و بارمه‌ته داعشیانه هه‌یه که پێشتر ده‌ستگیر کراون، هێزه کوردییه‌کانی سووریا زیاتر له هه‌زار ئه‌ندامی داعشییان ده‌ستگیر کردوه که زۆربه‌یان خه‌ڵکی وڵاتانی بیانین، به‌ڵام وڵاتانی بیانی تاکوو ئێسته ئاماده نین ئه‌م داعشیانه وه‌ربگرنه‌وه له وڵاتانی خۆیان سزایان بده‌ن.\nبێجگه له‌مه بنه‌ماڵه‌ی ئه‌م داعشیانه‌ش بوونیان هه‌یه له که که‌مپێکی تایبه‌ت ڕاده‌گیردرێن و کوردی سووریا نازانێت چی له‌گه‌ڵ ژن و منداڵی داعشییه‌کان بکات چون وڵاتانی ئه‌م بنه‌ماڵانه ئاماده نین که‌سیان وه‌ربگرنه‌وه به مه‌ترسی بۆ سه‌ر خاکی خۆیان ناویان ده‌به‌ن.


دادگایى قەلًەم فرۆشەکانیش دەست پێدەکا.\n(من نانوسم و تاقەتى نوسینیشم نیە تەنها ئەو کاتانە نەبێت کە لەلایەن کاربەدەستێکەوە رادەسپێردرێم و کۆمەڵێک رستە و ووشەم دەداتێ و منیش دەیکەمە ووتارێک و بڵاویدەکەمەوە بۆ نزیک بونەوە لە بەرپرسان و دەسکەوتنى بڕێک پارە،بە کورتیەکەى من کاسبى دەکەم).\nئەمە قسەى یەکێک لە راگەیاندنکار و قوتابیەکى بەشى راگەیاندنى کۆلیژى ئەدەبیات و ئەندامێکى زۆر کاراى سەندیکاى رۆژنامەنوسانیشە !!!\nئەمە رووداوێکى راگوزەر نیە،ئاسایش نیە،بەڵکو دیاردەیەکە و دەمێکە باڵ و هێزە سیاسیەکان دەستیان بۆ بردوە و سەرەتا لە سایتە ئەلیکترۆنیەکان و دواتریش بۆ بڵاوکراوەکانیان گواستنەوە و کۆمەڵێک کەسى نەخۆش و زەعیفیان پێوە خەریک کردووە،چونکە ویژدانیان کڕیون و لە هەموو شتێکیان داشۆریون ئەوەى بیانەوێت پێیان دەکەن.کۆمیدیایەکە لێرەوەیە پارتى و یەکێتى خۆیان دەیان بڵاوکراوە و وێب سایت و دەزگایان بۆ ریسواکردن و ئەتککردنى بەرامبەرەکانیان و ناشیرینکردنى میدیا و دورست کردنى کەسانى نەخۆش دامەزراندووە،کەچى باسى ئەخلاقى رۆژنامەگەرى و ئەخلاقى سیاسى دەکەن!\nجاش و ئەنفالچى و سیخوڕ و پیاوەکانى ئەمن و ئیستخباراتى سەردەمى بەعسیش هەر ئەوەندەیان کرد کە ئیستا کۆمەڵێک بەناو( نوسەر و رۆژنامەنوس و رۆشنبیرى) ئەو وڵاتە بە نوکەیەک لەسەر دار و بەردى ئەو وڵاتە رستە ریز دەکەن و ویژدانى خۆیان هەراج کردووە و ئامادەن لەپێناوى دەست خۆشى و دەستکەوتنى چەند دینارێک، رەش بکەن بە سپى و سپیش بکەن بە رەش.\nئەمە پلانێکى دارێژراوى دەسەڵاتى سیاسیە بۆ زیاتر ناشیرن کردنى میدیا لەبەرچاوى خەڵک و سوک کردنى کارى نوسین و بڵاوکردنەوە نەبونى کاریگەرى بەسەر کۆمەڵگا و ژیانى سیاسى و ئابورى وڵاتدا،هێندە هەواڵ و وتارى درۆ و هەڵبەستراو دەخەنە ناو بڵاوکراوە و دەرخواردى خەڵکى پێدەدەن تاکو هەواڵ و رووداوە راستیەکانیش کە لەسەر بەد ئەخلاقى و دزى و راووروتەکانیان بڵاودەکرێتەوە لاى خەڵک گومان پەیدا بکات..\nکاتى خۆشى بەعس لەشکرێک لەم جۆرە قەڵەم بەدەستانەى لە دەورى خۆى گل دابویەوە،بەهەرحاڵ بەعس دەسەڵاتێکى دیکتاتۆر و تۆتالى بوو بۆ درێژەدان بە تەمەنى خۆى و روو سپى کردنى دەم و چاوى دەستى بۆ ئەم جۆرە کارانە دەبرد،بەڵام خۆ دەسەڵاتى کوردى خۆى بە بەرهەمى خوێنى شەهیدان و دەسەڵاتێکى سۆشیال دیموکرات دەزانێ و چ پێویستى بەم جۆرە کارانە هەیە؟!\nمادلین ئۆڵبرایت لە بیرەوەریەکانى خۆییدا نوسیویەتى کە پرسیارى رۆژنامەنوسێکى( سى ئێن ئێن)لە بۆش، بوە هۆى دوو ساڵ دواخستنى لێدانى عێراق ..هێنانەکایەى سیستەمێکى مۆدێرن و کۆمەڵگایەکى تەندورست بە دورستکردنى ئەو تاکە نەخۆشانە و دامەزراندنى ئەو دەزگا و بڵاوکراوانە تەنها خەونێکە و بەس،بەپێچەوانەوە چەندین کەڕەت بەرەو دواوە دەمانگەڕێنێتەوە و رۆژە تاریکەکان بیر خەڵک دەهێنێتەوە.\nلە کۆتاییدا پێویستە ئەوە بیر ئەو برادەرە و هەموو هاو پیشەکانى بهێنمەوە،بەدرێژایى مێژوو زۆر بوونە ئەو کەسانەى کە دەوڵەمەند و سەرمایەدار و بەرپرس و دەسەڵاتدار بونە لە دنیا،بەڵام ئیستا کەسێک لە کولەکەى تەڕیش ناویان نابات،بەڵام ئیستاش بتهۆڤن و شارڵى شاپن و ڤیگتۆهۆگۆ بونەتە شاکار و خەڵکى بەدوایى شاکارەکانیان وێڵ و عەوداڵن.راستە ژیانیان قورس کردووە و هەر شەش لامان کۆنترۆڵ کراوە ،بەڵام دەرفەتى ئەوەى تێدا ماوە وەک مرۆڤێکی خاوەن بڕیار و شکۆمه‌ند بژین و بیگوزەرێنین.


دید و تێروانین\tرەنگاڵە\nدەزگای ڕاگەیاندنی پێنوسەکان: پرسەنامەیەک ئاراستەی بزووتنەوەی گۆڕان و بنەماڵەی نەوشیروان مستەفا دەکات\nجەمیل بایک: لە کاتی کۆمەڵکوژییەکەی هەولێردا لەگەڵ پارتی ئاگربەستمان هەبوو\nسۆران سەقزی لەسەر قەرزداری خۆی كوشتووە\nنوێنەری ناوەندی گشتیی زەردەشتیانی کوردستان بۆچی لەبەغدادە؟\nفەڕەنسا: شەرە چەقۆی کۆچبەرانی کورد و ئەفغانی دەبێتە سەردێڕی هەواڵە جیهانیەکان\nپارتی لە ھەولێر ڕێگری لە کۆڕێک دەکات لەسەر شەنگال\nشەڕکەرانی ئەفغانی لە سووریا مافی هاووڵاتیبوونی ئێرانیان پێدەدرێت\nبەریتانیا: لەمانگی ٤ی ئەمساڵەوە کۆمەڵێک یاسای گرنگ دەچنە بواری جێبەجێکردنەوە\nلوقمان مصطفی صالح پارێزەر: لوقمان مصطفی صالح نوری مالکی سەرۆک وەزیرانی پێشوی عێراق وسەۆکی کوتلەی دەوڵەتی یاسا لەپەرلەمانی عێراق، ئەو پیاوەی دوای خۆی عێراقی توشی کۆمەڵێک کێشەو ململانێی نێودەوڵەتی و ئیقلیمی کرد بەتایبەت ناکۆکی دروستکردن لەگەڵ پێکهاتەکانی عێراق بە تایبەت سونەو کورد. چەند رۆژێکیشە نوری مالکی سەرۆکی کوتلەی دەوڵەتی یاسا، لە هەوڵی گەلەکۆمەکێدایە دژ بە هێزی پێشمەرگەو کشانەوەیان لە شوێنە کوردستانیە ئازاد کراوەکانی ژێردەستی رژێمی بەعسی ڕوخاوو دواتریش چەکدارانی داعش،تا ئێستا هەوڵەکانی مالیکی بۆدژایەتی کردنی کورد لە ناوخۆی عێراقدابوەوئەویش بەڕازیکردنی لایەنە شیعیەکانیتری ناوخۆی عێراق وعەرەبە شۆڤینیەکان وجوڵاندی شەقام بووە،دیارە هەوڵەکانی مالیکی بۆ دوو مەبەستە:-١-ڕێکخستن وکۆکردنەوەی ئەو لایەن وکەسایەتیە شۆڤینیانەی کەبەنەیاری کورد ناسراوون وچی بەئاشکراو چی بەنهێنی دژایەتی خۆیان بۆکرد نەشاردۆتەوە.٢- چڕکردنەوەی هەوڵەدەرەکیەکانی لەگەڵ کاربەدەستانی ئێران بەئاشکراو وەچەندجارێکیش بە نهێنی لەگەڵ تورکیا سوریا کۆبونەتەوە هەر بۆ دژایەتی کردنی کورد گوایە بەمەبەستی پاراستنی یەکپارچەیی خاکی عێراق ودەرکردنی هێزی پێشمەرگە لە شوێنە ئازاد کراوە کوردستانیەکان لەدوای شەڕی داعش.ئەم دوو مەبەستەی مالیکی کە خۆی بۆ تەنگەتاوکردووە، تەنها مەبەست لێی ئەوەیە، لەلایەک دیەوێت لەهەڵبژاردنەکانی ئایندەدا زۆرترین دەنگ بەدەستبێنێت،لەلایەکی تریشەوە شەقام لەدەستی سەدر وەرگرێتەوەو خۆی وەک فریادڕەسێک وڕزگارکەری عێراق دەرخات.مالیکی بەردەوام بەزمانێک هەڕەشە لە کورد دەکات کە هیچ جیاوازییەکی لەگەڵ زمانی رژێمی بەعسی روخاودا نییە، ئەو شتەی کە جێی سەرسوڕمان وهەڵوەستە لەسەرکردنە هەڕەشەکانی نوری مالیکییە لەسەر کشانەوەی هێزەکانی پێشمەرگە لەناوچە کوردستانیە داگیرکراوەکان بەبڕوای زۆر بەی چاودێرانی سیاسی شەڕ تەنها لە سیستمێکی دیکتاتۆری شمولی دەوەشێتەوە و ئەو کەلتوور و زمانەی کە مالیکی و هاوشێوەکانی پێی دەدوێن هەر ئەو زمانەی سەدام و رژیمە شمولی ویەک لە دوای یەکەکانی عێراقی عەرەبی بوە کەبەردەوام شەڕی گەلی کورد و سەرجەم گەلانی ناو عێراقیان پێدەکرد.\nهیچ لایەنێک لە عێراق نەماوە کە مالیکی هێرشی نەکاتە سەر.!!\nکاتێک پێشمەرگە بەرگری لە مافە نەتەوایەتییەکانی خەڵکی کوردستان دەکات مالیکی دژی دەوەستێتەوە.\nکاتێک سوننەکان بەرگری لە خۆیان دەکەن مالیکی دژیان دەوەستێتەوە.\nکاتێک لایەنە شیعیە میانڕەوەکانیتری عێراق باس لە برایەتی وتەبایی سەرجەم پێکهاتەکانیتری عێراق دەکەن مالیکی دژیان دەوەستێتەوە.\nمالیکی ئێستا لە دەرەوەی ماڵی شیعی هەژماردەکرێت،تەنانەت سیاسییەکانی شیعەش کە باسی دەکەن بە شتێکی غەریب باسی ڕەفتارەکانی دەکەن.\nئەگەرسەیری مێژووی عێراق بکەین دەبین کە بەهۆی پیادەکردنی سیاسەتی چەوتی هەندێک لەکە سایەتی وسەرکردەکانی عێراق بە سونەو شیعەوە کەسانی وەک مالیکی هاوشێوەکانی کاولکاری زۆری بەخۆیەوە بینییەوە،ئەوانەی کە مالیکی لە نێزیکەوە دەناسن دەڵێن:- مالیکی پیاوێکی مەزهەبگەرایی و تاییفییە و پیاوێکی دیکتاتۆر و خوێنڕێژە، هەروەها مالیکی کەسێکی قین لە دڵە و تەنانەت رق و کینە ی لە بەرانبەرخۆشی هەیە.\nله ساڵانی ده‌سه‌ڵاتدارێتیدا مالكی به پاكتاوكردنی به‌شێك له سیاسییه‌كانی عێراق تۆمه‌تبار ده‌كرێت له نمونه‌ی تاریق هاشمی كه له پۆستی جێگری سه‌رۆك كۆماری عێراقه‌وه ناچاربوو بۆ ژیان له‌ودیو سنوره‌كانی عێراق وه‌ك ئاواره‌یه‌ك چونكه تۆمه‌تباركرا به پشتیوانیكردنی تیرۆر و ئه‌نجامدانی كرده‌وه‌ی تیرۆریستی.\nنووری مالیکی باسی ئەوە دەکات کە بە هێزە چەکدارەکانی سوپای عێراق و حەشدی شەعبی شەڕی پێشمەرگە دەکات لەدوای وەدەرنانی داعش. بەڵام،،بیری چوو ئەی کێ داعشی هێنایە موسڵ.!؟\nهەر وەک موفتی عێراق دەڵێت : "هەر مالیکی و پیاوەکانی بون ژمارەیەک خەڵکی تیرۆریستیان لە بەندیخانەکان دەرهێنا و رەوانەی موسڵیان کردن کاتێک کە داعش موسڵی کۆنترۆڵکرد بارو دۆخی دەروونی نووری مالیکی باش نەبوو لە عێراق و دوای ئەوە داعش بووە باس و پەردەپۆشی مالیکی و داعشیان بە رێکخراوی هێنایە موسڵ و سوپا زلهێزەکەی عێراقیش رایانکرد".!!\nلەبارەی هەڕەشەکانی مالیکی لە هەرێمی کوردستان ” هیچ لایەنێک لە عێراق نەماوە کە مالیکی هێرشی نەکاتە سەر، هەموو ئەو لایەنە سیاسیانەی کە بەشداربوون لە دەسەڵاتی سیاسی عێراق لەلایەن مالیکی هیرشیان کراوەتەسەر و بەلاوەندراون.\nنووری مالیکی لەناو حیزبی دەعوە و دەوڵەتی قانوونیش هێرشی کردووەتە سەر خەڵک و ئەجێندایەکی باش و روونی نییە، بەڵکو ئەجندای دەرەکی جێبەجێ دەکات.\nکاتێک هێزەکانی حەشدی شەعبی چوونە نێو فەللوجە و چەند شوێنێکی دیکە بە هاندان وفیتی مالیکی لەچەندین گرتەی ڤیدیۆیی دیتمان بە چاوی خۆمان کە حەشدی شەعبی چیانکرد، کە چەکدارانی حەشدی شەعبی منداڵێکیان خستە ژێر تانکێکەوە پلیشانیانەوە، ئەوان تاوانبارن و ئەوانە دەناسرێنەوەو شوێن کەوتووی مالیکی بوون.\nبەڵام،، لەگەڵ ئەوەشداهەرچەندە مالیکی ببێتە ئاگریش لەدەستی خۆی زیاتر هیچ شوێنێکی پێ ناسووتێت،بەڵام ئەوەی لەسەر سەرکردایەتی سیاسی کورد پێویستەو گرنگە ولە پێش چاوی بگرێت ئەوەیە دەبێت:- هەموو هەڕەشەیەک بە جدی وەربگیرێت،تەنانەت هەڕەشەی نەیارێکی هەرچی وپەرچی و هیچ لەبار نەبووەیەکیش،لەناوخۆو دەرەوەشبێت،ئەمەش بەمەبەستی پاراستنی بەها باڵاکانی نیشتیمان وئاسایشی نەتەوەییمان.\nحەرام و حەڵاڵ، سەلەفی و مەلەفی 06/17/2017 16:29:48\nڕیفراندۆمێک لەسەر دەستی پارتی بکرێت ئاقیبەتی ئاشبەتاڵێکی ترە. 06/17/2017 13:45:39\nکۆچی دوایی باوکی کۆنە ئیخوانەکانی کوردسـتان 06/13/2017 15:37:04\nڕانانى کتێب: پەیوەندییەکانى تورکیاو ئیسرائیل لەسەردەمى ئاکپارتى دا 09/19/2016 00:44:44\nئوستڕالیا :خۆپیشاندان دژی تیرۆرکردنی ویداد حوسین 08/22/2016 04:46:50\nکەواتە جەلالی سام ئاغا بکەن بەڕێکخەریی گشتی بزوتنەوەی گۆڕان 06/18/2017 11:38:49\nشرۆڤەی فاڵگرەوەکان بۆ پێشهاتە سیاسیەکان (یەکێتی وگۆڕان) بەنمونە\nهەرێم لەکوێی دادپەروەری دایە.؟!\nبا دەست لەکارکێشانەوە بکەین بەنەریت\nجارێکیتر تورکیا وپێشێلکردنی" یاسا " نێودەوڵەتیەکان


سۆران، كەسێك بە 10 كیلۆ هێرۆینەوە دەستگیركرا - تۆڕی میدیایی خەڵک\nبەڕێوەبەرایەتیی نەهێشتنی ماددە هۆشبەرەكان، دەستگیركردنی كەسێك لە سنوری سۆران بە 10 كیلۆگرام مادەی هۆشبەرەوە ڕادەگەیەنێت.\nبەپێی ڕاگەیەندراوێك كە لەلایەن بەڕێوەبەرایەتیی نەهێشتنی ماددە هۆشبەرەكانەوە بڵاوكرایەوە”لەلایەن ئەفسەر و كارمەندانیانەوە لە سنووری سۆران، دەستی بەسەر 10 كیلۆگرام مادەی هۆشبەر لە جۆری “هێرۆین”دا گرتووە”.\nهەر لە ڕاگەیەندراوەكەدا هاتووە”لە چوارڕیانی باعەدری-شێخان، تۆمەتبارێك بەناوی (د. ا. م) گیراوە كە دانیشتووی حاجیاوە بووە، ئێستا پەڕاوی لێكۆڵینەوەی بۆ كراوەتەوە”.\nهێزەكانی ئاسایش لە هەرێمی كوردستان، بەدواداچوونی بەردەوامییان هەیە لەسەر ماددە هۆشبەرەكان، بۆیە زۆر لەو ماددە هۆشبەرانەی كە هەوڵ دەدرێت بەكاربهێنرێن یان بخرێنەبازاڕەوە، دەستییان بەسەردا دەگیرێت.\n29 تەموز 2021 3.58 pm\nخەڵك- وەزارەتی تەندروستی هاووڵاتیان ئاگادار دەكاتەوە و دەڵێت، بۆ وەرگرتنی ڤاكسینی دژە ڤایرۆسی كۆرۆنا پێویستە…


عێراق له‌سه‌ر راده‌ستنه‌كردنی نه‌وتی هه‌رێم هاته‌ده‌نگ\nهەواڵ / ئابوری :: 25/04/2019 :: 3324 جار بینراوە\nوه‌زیری نه‌وتی عێراق رایده‌گه‌یه‌نێت: تائێستا هه‌رێمی كوردستان پابه‌ندنه‌بووه به راده‌ستكردنی 250 هه‌زار به‌رمیل نه‌وتی رۆژانه به كۆمپانیای سۆمۆ.\nسامر غه‌زبان، وه‌زیری نه‌وتی عێراق (ئه‌مڕۆ پێنجشه‌ممه 25ی نیسانی 2019) له كۆنگره‌یه‌كی رۆژنامه‌وانیدا رایگه‌یاند: به‌پێی یاسای بودجه‌ی 2019، ده‌بێت هه‌رێمی كوردستان رۆژانه 250 هه‌زار به‌رمیل راده‌ستی سۆمۆ (كۆمپانیای نیشتیمانى به بازاڕكردنی نه‌وت) بكات و دواتر داهاته‌كه‌ی ده‌چێته سندوقی دارایی ده‌وڵه‌ته‌وه.\nباسی له‌وه‌شكرد كه تائێستا كه مانگی چواری 2019یه، هه‌رێمی كوردستان ئه‌و بڕه نه‌وته‌ی راده‌ستی عێراق نه‌كردووه، وتیشى: "به‌هیوام هه‌رێم پابه‌ندبێت به یاسای بودجه‌وه و بۆ ئه‌و مه‌به‌سته له په‌یوه‌ندیداین و به‌منزیكانه له‌گه‌ڵ هه‌رێمدا كۆده‌بینه‌وه".\nئه‌وه‌شى وت: "ئێمه به‌ته‌واوی پابه‌ندبووین به یاسای بودجه‌وه به‌رامبه‌ر به مافه داراییه‌كانی هه‌رێمی كوردستان".\nوه‌زیری نه‌وت باسی له‌وه‌شكرد: عێراق له‌توانایدایه به‌رهه‌مهێنانی نه‌وت بگه‌یه‌نێت شه‌ش ملیۆن به‌رمیلی رۆژانه و تاوتووتوێی ئه‌وه‌ش ده‌كه‌ین كه به‌رهه‌مهێنانی نه‌وت له كێڵگه‌كانی كه‌ركوك 50%ى رێژه‌ی ئێستا زیادبكه‌ین.\nبه‌پێی یاسای بودجه‌ی 2019ی عێراق، ده‌بێت هه‌رێمی كوردستان رۆژانه 250 هه‌زار به‌رمیل نه‌وت راده‌ستی سۆمۆ بكات، له‌به‌رامبه‌ردا عێراق مانگانه 900 ملیار دینار بۆ مووچه‌ی فه‌رمانبه‌ران و پێشمه‌رگه و پڕۆژه‌كانی هه‌رێم ده‌نێرێت، ئه‌گه‌ر هه‌رێم ئه‌و نه‌وته راده‌ست نه‌كات، به‌غدا مانگانه ته‌نیا 522 ملیار دینار بۆ مووچه‌ی فه‌رمانبه‌ران و پێشمه‌رگه ده‌نێرێت.


دەستگیركراوانی بادینان بۆ لەهەولێر دادگایی كران؟ – لڤین پرێس\nپێشتر دادگای دهۆك سكاڵای سەر یەكێك لەتۆمەتبارەكانی رەتكردۆتەوە\nفەرموون جیاوازیی نێوان دادگای دهۆك و دادگای دەستێوەردراوی هەولێر ببینن سەبارەت بەكەیسی یەكێك لەگیراوانی بادینان كە تۆمەتی خراپ بەكارهێنانی تۆڕی كۆمەڵایەتیی خراوەتە پاڵ و دادگای دهۆك بڕیارێكی تەواو جیاوازی داوە كە دەكرێت بڵێین جێی دەستخۆشیە.\n(بەپێی زانیاریی) هەمان تۆمەتبار كە ئێستا لەگەڵ ئەو پێنج كەسەی بادینان لەهەولێر گیراوە، دادگای تاوانی هەولێر بەتۆمەتێكی دیكە (كە من پێموایە تۆمەتێكی تەواو ناقانونیەو لەبنەڕەتدا پێشێلكردنی ئازادی تاكەكەسە)داوەتە پاڵ!! سزای شەش ساڵ زیندانی بۆ بڕیوەتەوە كە تەواو جیاوازە لەگەڵ بڕیارەكەی دادگای دهۆك.\nبەكورتی بڕیارەكەی دادگای دهۆك دەڵێت “ئەو رەخنانەی لە تۆڕەكانی كۆمەڵایەتیی دەگیرێت، لەبوونی دیاردەی گەندەڵیی و خراپی گوزەران و خەرجنەكردنی موچەی فەرمانبەران و هێزەكانی پێشمەرگە لەكاتی خۆیدا، هاوكات بانگەشەی خۆپێشاندانی ئاشتیانە بووە بەشتێكی ئاسایی، ناكرێت لەسەر ئەو نوسین و رەخنانە هیچ ناكۆك نییە لەگەڵ قانون، بەتایبەت زیان بەسیستمی گشتیی ناگەینێت توندڕەو و تێكدەرانە نییە. بۆیە نەك سكاڵاكەی رەتكردۆتەوە، بەڵكو بەتەواوی دۆسیەكەی داخستووە. من پێموایە بڕیارێكی تەواو قانونیی و لەسەر رێی راست بووە.\nرەنگە لە وڵامی ئەو بڕیارەی دادگای دهۆك وڵامی ئەو پرسیارەمان دەستكەوێت كە بۆچی ئەو پێنج دەستگیركراوانە لەدهۆك دادگایی نەكران و لەهەولێر دادگایی كران؟ خۆ ئەگەر بڕیار بێت كەیسەكە پەیوەندی بەئەمنی قەومییەوە هەبێت، ئەوا ئەمنی قەومی دهۆكیش دەگرێتەوەو لەوێش داگای تایبەتمەند هەیە! لەكاتێكدا هەر پێنج كەس كە تۆمەتیان خراوەتە پاڵ خەڵكی دهۆكن!\nهیوادارین دادگای تەمیز هەڵەی مێژویی نەكات، چونكە هەم مۆرێكی رەش لەناو ناوبانگی خۆی دەدات و هەمیش ناوبانگی هەرێم و دەسەڵاتدارانی دەخاتە بارێكی خراپ.\nبەشێك لە بڕیارەكەی دادگای دهۆك:\n“وجد انه غير صحيح ومخالف للقانون لأن ما نسب للمتهم من مقاطع فيديو ومنشورات على مواقع التواصل الاجتماعي ينتقد فيها المتهم الاداء الحكومي ومظاهر الفساد الموجودة وعدم مراعاة ظروف المعيشية لمواطن الاقليم (حسب وجهة نظر المتهم) وعدم ضرفها الرواتب الموظفين وقوات البشمركة كاملة وفي مواعيدها وكذلك الدعوى الى التظاهر السلمي لهذا الغرض باتت الامور المألوفة على وسائل التواصل الاجتماعي وكذلك قنوات الفضائية وان هذا الامر لايعد من قبل افعال المعاتب عليها قانونا طالما لايخل بالنظام العام ولا يقترن بالعنف والتخريب وكان ذلك في حدود حرية التعبير والاجتماع والتظاهر المصونة بموجب المادة 38 من الدستور العراقي الاتحادي لسنة 2005”\nئەدهەم بارزانی وەڵامی هێرشی پەیجەكانی پارتی دەداتەوە\nئەبوبەکر کاروانی وەڵامی ئەو کادرانەی یەکگرتوو دەداتەوە تەشیھریان پێکردووە


یەکێکیان دەستی لە کوشتارگەی سپایکەردا هەبووە\nلە هەڵمەتێكى هاوبەشدا هێزەكانى دژە تيرۆرى عێراق و دژە تيرۆرى پارێزگاى سلێمانى دوو چەكدارى داعشيان دەستگير كرد كە يەكێکيان دەستى لە كوشتارگەى سپايكەردا هەبووە.\nلەو بارەيەوە ليوا يەحيا ڕەسوڵ، وتەبێژى سەركردەى گشتیى هێزە چەكدارەكانى عێڕاق لە ڕاگەیەندراوێکدا بڵاويكردوەتەوە، هێزێكى دژە تيرۆر توانيويانە لە پرۆسەيەكى تايبەت هەڵبكوتنە سەر دوو چەكدارى ڕێكخراوى داعش.\nڕونيشكراوەتەوە، پرۆسەكە بەيانى ئەمڕۆ پێنجشەممە ئەنجام دراوە و هەردوو ئەندامەكەى داعش دەستگير كراون كە يەكيان لە كوشتارگەى سپايكەر بەشدارى كردووە.\nوتەبێژى سەركردەى گشتیى هێزە چەكدارەكانى عێراق ئەوەشى ڕونكردوەتەوە، پرۆسەكە لە پارێزگاى كەركوك ئەنجامدراوە، لەسەر زانيارى وردى هەواڵگرى و بەهاوبەشى بووە لەگەڵ هێزێكى تايبەتى دژە تيرۆرى پارێزگاى سلێمانى.\nكوشتارگەرى سپايكەر لەپارێزگاى سەڵاحەدين لەلايەن چەكدارانى ڕێكخراوى داعشەوە ئەنجام درا و تێيدا 2000 بۆ 2200 خوێندكارى كۆلێژى سەربازى بەشى هێزى ئاسمانى دەستگيركران و برانە كۆشكى سەرۆكايەتى لە تكريت و كوژران و هەندێكيشيان بە زيندوويى نێژران.


لە چ كاتێكدا نەشتەرگەری غودەی دەرەقی پێویستە ؟\nئەڵوەند كوێستانی 17/06/2022 - 08:04 هەواڵ/تەندروستی\nئاوسان و پەیدابوونی گرێ لە غودەی دەرەقی حالەتێكی زۆر باوەو لە زۆربەی حاڵەتەكاندا هیچ كێشەیەك بۆ نەخۆش درووست ناكات ، بەلام لە بەشێكی تووشبوان بۆی هەیە ببێتە شێرپەنجەی غودە ، یاخود بەشێوەیەكی زۆر گەورە دەبێت و پێویست بە نەشتەرگەری دەكات . رێژەی گەورە بوونی غودە لە نێوان ئافرەتان زیاترە لەپیاوان، بە تایبەتی لە تەمەنی سەرووی چل ساڵیەوە .\nهۆكارەكانی ئاوسانی غودەی دەرەقی چین ؟\n1. بەشێوەیەكی گشتی لە ئافرەتانی دووگیان و هەندێك جار لە گەنجانیش غودە دەپەنمێ و تۆزێك گەورە دەبێت، ئەمەیان بە حاڵەتێكی فسیۆلۆژی دادەنرێت و هیچ كێشەیەك دروست ناكات ( Simple goiter ).\n2. كەمی ئایۆدێن بە یەكێك لە هۆكارە گرنگەكانی گەورەبوونی غودەی دەرەقی دادەنرێت ( Endemic goiter )، هەرچەندە زیادكردنی ئایۆدین لەگەڵ خۆی بە رێژەیەك ئەو كێشەیە چارەدەكات، بەڵام تاكوو ئێستاش لە زۆر ووڵاتانی ئاسیاو ناوەڕاستی ئەفریقیا حاڵەتێكی زۆر باوە، ئایۆدین بەشێوەیەكی سەرەكی لە ماسی و خواردنە دەریاییەكان بوونی هەیە.\n3. بەشێك لەو نەخۆشانەی تووشی تەسەمومی غودە دەبن بە هۆی نەخۆشی گرێڤیزەوەیە ( Graves disease )، ئەوانەی تووشی تەمبەلی غودەش دەبن بەهۆی نەخۆشی هاشیمۆتۆ، ( Hashimotos disease ) ئەگەری ئەوە هەیە كە غودە گەورە ببێت.\n4. هەندێكجار غودە بەهۆی بوونی گرێیەكەوە گەورە دەبێت ( Nodular goiter )، بوونی گرێ بۆی هەیە تەنها لایەكی غودە، یاخود هەموو گلاندەكە بگرێتەوە.\n5. گەورەبوونی غودە بە هۆی شێرپەنجەی غودەی دەرەقی.\nنیشانەكانی گەورەبوونی غودە چین ؟\n1. لە زۆربەی نەخۆشەكاندا لە جگە هەستكردن بە ئاوسان و گەورەبوونی غودە، هیچ نیشانەیەكی تر بەدیناكرێت.\n2. ئەگەر غودەكە زۆر گەورە بێت بۆی هەیە نەخۆش تووشی تەنگە نەفەسی بكات، یاخود دەبێتە هۆكاری بە زەحمەت قوتدانی خواردن، ئەم نیشانانە زیاتر لەو نەخۆشانە بەدیدەكرێت كە غودەكەیان زۆر گەورە دەبێت و بەشێكی گلاندەكە چۆتە بەشی سەرووی سیەكان و قەفەسەی سینگ.\n3. وەك لە هۆكارەكانی باسمان كردووە، بەشێكی نەخۆشەكان بۆی هەیە نیشانەكانی پەك كەوتنی یاخود تەسەمومی غودەیان هەبێت.\nگەورەبوونی غودە چۆن دەستنیشان دەكرێت ؟\nجگە لە پشكنینی خوێن بۆ دلنیابوونە لە فەرمانی غودە، پشكنینی نەخۆش لەلایەن پزیشكی پسپۆر زۆر گرنگە، سۆناری مل ( Thyroid ultrasound ) وەك هەنگاوی یەكەم بایەخی خۆی هەیە، باشترە سۆنار لەلایەن كەسێكی پسپۆرەوە بكرێت، جگە لە دیاریكردنی قەبارەی غودە، لە رێگای سۆنار كۆمەڵێك زانیاری وورد بەدەست دەگەیەنێت، بۆ نموونە ئەگەر گلاندنەكە خزابێتە بەشی سەرووی قەفەزەی سینگ، لە رێگای سۆنار لە بەشێكی زۆری نەخۆشەكان دەتوانرێت زانیاری وورد دەربارەی گرێكانی غودە بەدەست بهێنرێت ئەگەر نیشانەی شێرپەنجەیان پێوە دیاربێت، لە هەندێك حاڵەت دوای سۆنار، نەخۆش پێویستی بە سی تی سكانی مل و بەشی سەرووی سیەكان دەبێت.\nهەنگاوێكی تری زۆر گرنگ بۆ بەشێكی ئەو نەخۆشانەی كە گرێیان هەیە وەرگرتنی سامپلە لە رێگای دەرزیەك، ئەو كارە زۆر ئاسانەو لە چەند دەقیقەیەك زیاتر ناخەیەنێت و هیچ ئازارو لێكەوتەی خراپی بۆ نەخۆش نیە، هەموو نەخۆشێك پێویستیان بەو پشكنینە نابێت، بەڵام لەوانەی كە ئەگەری شێرپەنجە هەیە دوای پشكنینی سۆنار دەبێت سامپل وەربگیرێت بۆ دلنیابوونەوە.\nچارەسەرەی گەورەبوونی غودە چۆن دەكرێت ؟\nدوای هەڵسەنگاندنی نەخۆش لەلایەن پزیشكی پسپۆڕو دڵنیا بوونەوە لە گەورەبوون و ئاوسانی غودە، كە بە هۆی شێرپەنجەوە نیە، لە زۆربەی هەرە زۆری حاڵەتەكان جگە لە دڵنیاكردنەوەی نەخۆش هیچی تر پێویست ناكات، بەشێكی نەخۆشەكان پێویستیان بە چاودێری و دووبارەكردنەوەی سۆناری مل دەبێت.\nدەبێت ئەوە بزانرێت كە ئەنجامدانی نەشتەرگەری بۆی هەیە نەخۆش تووشی كۆمەڵێك كێشە بكات و راستەوخۆ دوای نەشتەرگەری یاخود بۆ ماوەیەكی درێژ، پێویستە ئەو نەخۆشانە لە ژێر چاودێری پزیشكی پسپۆری هۆرمۆنەوە ببینرێن و تێگەیشتن لەگەڵ پسپۆری نەشتەرگەری هەبێت بۆ بریاردان دەربارەی چۆنیەتی ئەنجامدانی نەشتەرگەری.\n1. نەشتەرگەری بۆ هەموو ئەو نەخۆشانە پێویستە، كە تووشی شێرپەنجەی غودە دەبن، یاخود ئەگەری تووشبوونیان بە شێرپەنجە هەیە.\n2. ئەو نەخۆشانەی غودەیان زۆر گەورە بووەو بۆتە هۆكاری تەنگەنەفەسی و زەحمەتی قوتدانی خواردن پێویستیان بە نەشتەرگەری دەبێت.\n3. لە بەشێكی خانمان هەرچەند گەورەبوونی غودە هیچ كێشەیەكی بۆیان دروست نەكردووە، نەشتەرگەری وەك هۆكارێكی جوانكاری ئەنجام دەدرێت.\n4. بەشێك لەو نەخۆشانەی تووشی تەسەمومی غودە دەبن و گلاندەكەیان بە رادەیەكی زۆر گەورەیە دەبێت، نەشتەرگەری لابردنی غودە وەك ڕێگایەكی چارەسەری سەیر دەكرێت، بە تایبەت لەو نەخۆشانەی دوای بەكارهێنانی دەرمانیش نەخۆشیەكەیان دەگەرێتەوە.\n5. هیچ حەبێك یان دەرمانێك كاریگەری لە كەمكردنەوەی ئاوسان و گەورەبوونی غودە نابێت و تاكە رێگای چارەسەری نەشتەرگەریە ئەگەر پێوست بكات.\n(د. عارف گۆران - پسپۆڕی ڕاوێژكاری نەخۆشیەكانی هەناو)


ئەنجومەنی شارەوانییەكان بە شێوازێكی نوێ دەست بەكاردەبنەوە – Politic Press\nژمارەی بینین: 57\nدوای 20 ساڵ لە هەڵبژاردنی ئەنجومەنی شارەوانییەكان، جارێكی دیكە و بەبڕیاری حكومەت ئەو ئەنجومەنانە چالاك دەكرێنەوە، وتەبێژی سەرۆكایەتی شارەوانی سلێمانی دەڵێت: كاری ئەم ئەنجومەنە لەگەڵ ئەنجومەنی پارێزگاكان جیاوازی زۆریان هەیە و ئەمجارە ئەنجومەنەكان لە ژمارەیەك لە بەڕێوەبەرایەتییە پەیوەندیدارەكان و نوێنەری چەند سەندیكایەك پێك دێن.\nزەردەشت رەفیق وتەبێژی سەرۆكایەتی شارەوانی سلێمانی بە پۆڵەتیك پرێسی وت: هەڵبژاردنی ئەنجومەنی شارەوانییەكان ساڵی 2000 لە هەرێمی كوردستان بەڕێوەچوو كە دەبوو بۆ ماوەی سێ ساڵ بوایەت بەڵام بەهۆی بارودۆخی سیاسییەوە ئەم ئەنجومەنانە مانەوە، ئەمساڵ وەزارەتی شارەوانی بڕیارێكی دەركردووە جارێكی دیكە ئەنجومەنی شارەوانییەكان بەشێوەیەكی دیكە دەست بەكاربكەنەوە.\nزەردەشت رەفیق وتیشی: ئەم ئەنجومەنەی شارەوانی سلێمانی ماوەی چەند ساڵێكە بە شێوەی خۆبەخشانە و بە بێ موچە دەوام و كاری خۆیان كردووە و كاری هاووڵاتیانیان بەڕێوەبردووە.\nباسی لەوەشكرد، ئێستا ئەنجومەنی شارەوانی هەولێر دانراوەتەوە، ئەندامانی ئەمجارەی ئەنجومەنی شارەوانییەكان لە بەڕێوەبەری چەند فەرمانگەیەك لەگەڵا نوێنەری چەند سەندیكایەك پێكدێت، لە داهاتوودا ئەنجومەنی شارەوانیەكانی دیكەش كارا دەبنەوە.\nوتەبێژی سەرۆكایەتی شارەوانی سلێمانی ئەوەی خستە ڕوو، ئەم ئەنجومەن جیاوازە لە ئەنجومەنی پارێزگاكان، چونكە ئەنجومەنی پارێزگاكان دەستەیەكی چاودێرین ئەنجومەنی شارەوانی پەیوەندی بە راپەڕاندنی كاروباری هاوڵاتییانەوە هەیە لە شارەوانییەكاندا.\nبە وتەی زەردەشت رەفیق هەركات ئەنجومەنی نوێی شارەوانییەكان دامەزرا ئەو ئەندامە خۆبەخشانەی ئێستای ئەنجومەنی شارەوانییەكان ئامادەییان تێدایە بۆ ئەو گۆڕانكارییە و پێشتر خۆشیان هەر لە سەردەمی حاكم قادرەوە تا ئێستا چەندجارێك داوای یەكلایی كردنەوەی ئەم بابەتەیان كردووە، یان هەڵبژاردنی نوێ ئەنجام بدرێت یان بەیاسایەك ماوەكەیان درێژ بكرێتەوە.\nTags: ئەنجومەنی شارەوانییەكان سلێمانی هەرێمی كوردستان\nفڕۆكە جەنگییەكانی توركیا بۆردومانی چەند گوندێكی مەسیحی لەدهۆك دەكەن\nنوسینگەی كازمی: لێكتێگەیشتن لەنێوان هەرێم و بەغدا كراوە\nبه‌تۆمه‌تی ساخته‌كردنی دۆلار پۆلیسی هه‌ولێر دوو كه‌سی ده‌ستگیركرد\nشاشەكان ناتوانن منداڵی كورد فێر بكەن


دوێنێ ئێوارە بەرواری ١٤ی كانوونی دووەمی ٢٠٢١، سەرۆك وەزیرانی فەرەنسا لە كۆنفرانسێكی ڕۆژنامەوانیدا لەگەڵ بەشێك لە وەزیرەكانی (وەزیری : تەندروستی ئۆلیڤیە ڤێران، پەروەردە ژان میشێل بلانكێ، خوێندنی باڵا فرێدریك ڤیدال، دارایی برونۆ لو مێر، كار و هەلی كار ئێلیزابێت بۆرن، كولتور ڕۆزلین باشلوو) ڕێوشوێنی تریان گرتەبەر لە بارەی ڕێنمایی یە خۆپارێزیە نوێیەكانەوە.\nقەدەغەكردنی هاتووچۆ لە ٨ی ئێوارە گۆڕدرا بۆ ٦ی ئێوارە تا ٦ی بەیانی لەسەر هەموو خاكی فەرەنسا، ئەم بڕیارە لە ڕۆژی شەممە ١٦ی كانوونی دووەمی ٢٠٢١ ەوە جێ بەجێ دەكرێت بە لایەنی كەمەوە بۆ ماوەی پازدە ڕۆژ.\nهەموو هاتوچۆكردنێك بێ نوسراوی پشتگیری قەدەغەیە لە ٦ی ئێوارەوە بۆ ٦ی بەیانی، بە پێچەوانەوە غەڕامەی سەرپێچی لە ١٣٥ ئیرۆ بۆ ٣٦٥٠ ئیرۆ دەكرێت بۆ هەر سەرپێچیكردنێك لەم بارەیەوە.\nبۆ ڕێگەگرتن لە بڵاوبوونەوەی جۆرایەتییەكانی كۆڤید ١٩ هاتووچۆی سنوری كەم دەكرێتەوە، لە ١٨ی كانوونی دووەمی ٢٠٢١ ەوە گەشتیارانی دەرەوەی یەكێتی ئەوروپا تێستی (پێ.سێ.ئێخ) بكەن و نەگەتیڤ بێت ئەوكات دەتوانن بێنە نێو خاكی فەرەنسا وە. بۆ ئەو وڵاتانەی ئەم جۆرە تێستەیان نیە میكانیزمێكی تایبەت بە پشكننین دادەڕێژرێت لە لایەن كۆمەڵێك شوێنی باوەڕپێكراوی حكومەتی فەرەنسی یەوە بۆ پشكنین.\nبۆ ئەو دام و دەزگایانەی ڕێگەیان پێدراوە دەوامی خۆیان بكەن لە ماوەی قەدەغەی هاتووچۆدا ناتوانن دەرگایان واڵا بكەن و پێشوازی لە هاوڵاتیان بكەن.\nقوتابخانەكان؛ بە كراوەیی دەمێننەوە بەڵام ڕێوشوێنی خۆپارێزی تەندروستی تونگتر دەگیرێتە بەر، نم\_ حانوتی قوتابخانەكان دادەخرێن و منداڵان دەبێت خواردنی خۆیان بێنن و بە گروپ و جیا جیا بیخۆن، هۆڵی وەرزش لە شوێنی داخراو دەوەستێت هەتا بڕیاری داهاتوو.\nخوێندنی باڵا : ئەو خوێندكارانەی ساڵی یەكەمی سەرپەرشتییان بێت یان ساڵی یەكەمی دەستپێكیان بێت دەتوانن بە گروپی بچوك دەوام بكەن لە چوارچێوەی ڕێوشوێنی تەندروستی دا لە دوایی ٢٥ی كانوونی دووەمی ٢٠٢١ ەوە.\nخانەی بەساڵاچوان: سەردانی خانەی بەساڵاچوان ڕێگەپێدراو دەبێت لە چوارچێوەی رێنماییە تەندروستییەكان.\nكار : پێشنیار دەكرێت هەتا بتوانرێت كار لە ڕێگەی شاشەو ئۆنلاین ەوە بێت.\nبازاڕ: هەرچی نوسینگەی خانووبەرە و ئۆتۆمبێل و سەنتەرەكانی فێربوونی شۆفێری و كاری خزمەتگوزاری ناوماڵ ڕێگە پێدراوە لە ٦ی بەیانی تا ٦ی ئێوارە، واتە لە ماوەی قەدەغەی هاتووچۆ ڕێگە پێدراو نین.\nگونجاوترە یەك شەممان كە ڕۆژی پشووە بازاڕی پێداویستی یە سەرەتاییەكان بكرێتەوە هەتا قەرەباڵغی لەسەر ڕۆژەكانی تر كەم بكاتەوە.\nڕێستۆرانت و باڕ و چێشتخانە و كافێ خانەكان بە داخراوی دەمێننەوە هەتا بڕیاری داهاتوو.\nكولتور: هەموو ئەو شوێنانەی تا ئێستا داخراون بە داخراوی دەمێننەوە وەك؛ سینەما، شانۆ، ئۆپێرا، هۆڵی نمایش و سێرك، وەرزش.. بەڵام چالاكی تر وەك دەرهێنانی فیلم و شوێنی وێنەگرتن دەتوانرێت مۆڵەتی بۆ وەربگیرێت پشت بە ڕێنماییە تەندروستیەكان. لە ٢٠ی كانوونی دووەمی ٢٠٢١ ەوە دەكرێت بە پێی بەرەوپێشچوونی بارودۆخەكە پێداچونەوە بەسەر ئەم بڕیارادانە دا بكرێت.\nشوێنی گەشتیاری زستانە: بارودۆخی تەندروستی ڕێگە نادات بكرێنەوە هەتاوەكو مانگی شوباتی ٢٠٢١.\nشوێنی ئاینی : كراوە دەبێت بەو مەرجەی رێوشوێنە تەندروستییەكان لە بەرچاوبگیرێت وەك ماوەی نێوان هەر سەردانكەرێك لە كاتی دانیشتن دا.\nبە پێیی ووتەكانی وەزیری تەندروستی ئۆلیڤیە ڤێران لە ئێستا دا دوو جۆری تر لە جۆرایەتییەكانی كۆڤید ١٩ لەسەر خاكی فەرەنسا هەیە، یەكێكیان بە جۆرایەتی كۆڤیدی بەریتانی ناو دەبرێت و ئەوی تریان بە جۆرایەتی كۆڤیدی باشوری ئەفریقا كە ماوەی تەشەنە كردنیان خێراترە لە كۆڤید ١٩ە باوەكە و زیاتر توشی منداڵ و لاوان دەبێت بەڵام هەتاوەكو ئێستا وا تێبینی دەكرێت كە كەمتر سامناكە بۆ سەر ژیانی هاوڵاتیان و گونجاو تر وەڵامی ڤاكسینەكە دەداتەوە كە ئەمە هەواڵێكی دڵخۆشكەرە بۆ هاوڵاتیانی فەرەنسا.\nبڕیاردرا ئەگەر لە چەند ڕۆژی داهاتوو بارودۆخ بەرەو باشتر نەچوو ئەوا ناچار قۆناغی ماڵنشینكردن ڕابگەیەننەوە بۆ وەستاندنی زیاتر بڵاوبوونەوە ئەم پەتایە و جۆرایەتیەكانی.\nPUKmedia فەرەنسا - وەرگیراوە


عێراق له‌نێوان رۆیشتنى ئه‌لعانى و گه‌ڕانه‌وه‌ى (فه‌خامه‌كان)دا\nبۆچوون / بیروڕا :: 11/10/2016\nله یه‌ك رۆژدا عێراقییه‌كان دوو هه‌واڵى دژ به‌یه‌كیان پێگه‌یشت، كۆچى دوایى هونه‌رمه‌ندى گه‌وره یوسف ئه‌لعانى و گه‌ڕانه‌وه‌ى جێگره‌كانى سه‌ركۆمار بۆ پۆسته‌كانیان. وه‌ك حسێن ئه‌لمالیكى پارله‌مانتارى ده‌وڵه‌تى یاسایش مژده‌ى داینێ، به‌ڕێز نورى ئه‌لمالیكیى (مامى) له‌گه‌ڵ هاوڕێكانیدا ده‌گه‌ڕێنه‌وه بۆ پۆسته‌كانى خۆیان و هه‌موو ده‌رماڵه و موچه و ئیمتازه‌كانى ئه‌و ماوه‌یه‌یشیان بۆ ده‌گه‌ڕێنرێته‌وه كه له ده‌ره‌وه‌ى پۆسته‌كانیان بوون. ماوه‌ى نێوان ئه‌م دوو هه‌واڵه وه‌ك ماوه‌ى نێوان عێراقى قۆناغى ژیارى و شارستانى و روناكبیرى و عێراق قۆناغى دواكه‌وتوویی وایه.\nیوسف ئه‌لعانى بۆ ماوه‌ى نه‌وه‌د ساڵ وه‌ك وێنه‌ى ئه‌و عێراقه مایه‌وه كه خۆشیده‌ویست و عاشقى بوو، نه تایفه‌گه‌ریى فریوویدا و نه به‌شبه‌شێنه له ده‌رگاكه‌ى نزیكبووه‌وه. ئه‌و وه‌ك ئه‌و عێراقه وابوو كه خه‌ونى پێوه‌بینى، ئارام، جوان، لێوانلێو له ئومێد، نه‌یده‌زانى به‌غدا ده‌بێته (ته‌ویله) بۆ ئه‌سپى ئه‌و سیاسیانه‌ى كه له‌ناوخۆیاندا رمبازى ده‌كه‌ن.\nده‌نگى یوسف ئه‌لعانى له دوێنێدا روون و ئاشكرابوو كه هاوخه‌میى په‌یوه‌ستبوون بوو به بژارده و دراوسێوه:"گوێ مه‌ده‌رێ به‌غدا پڕبووه له ته‌ویله"، ته‌نیا له‌م وڵاته‌دا ئه‌م هه‌واڵه سه‌رنجڕاكێشه ده‌خوێنیته‌وه، ئه‌مه ته‌نیا هه‌واڵێكى ئاسایى نییه، به‌ڵام بۆ ناونیشانى ئه‌و قۆناغه ده‌گونجێت، ئه‌و قۆناغه‌ى كه تێیدا له‌ناو رووداوه‌كانى شانۆگه‌ریی پێكه‌نین به یاسادا ژیاین دواى ئه‌وه‌ى ماناى چاكسایى بووه شتێكى سواو و بێتام، هه‌وره‌ها له‌گه‌ڵ به‌ڕێز حه‌یده‌ر ئه‌لعه‌بادی-دا ماوه‌ى ساڵ و نیوێك-مان له‌م چاكسازیه‌دا به‌سه‌ربرد كه هیچ جیاوازیه‌كى له شێوه و ره‌نگ و بۆندا نییه له‌گه‌ڵ گوتارى (چاكسازی)یه‌كه‌ى چوارشه‌ممه‌دا كه نورى ئه‌لمالیكى رایگه‌یاند!. گه‌ڕاینه‌وه بۆ خاڵى یه‌كه‌م كه (قازییه‌كان) پێیانڕاگه‌یاندین چاكسازیه‌كه‌مان گێڕه و نا یاساییه و پێویسته له‌سه‌رمان بگه‌ڕێینه‌وه بۆ ئه‌و ده‌ستوره‌ى كه پێمانده‌ڵێت وڵات پشوو نادات و ئارامنابێته‌وه هه‌تا هه‌رسێ جێگره‌كانى سه‌ركۆمار و هه‌ره‌وه‌ها ئه‌وانه‌ى سه‌ره‌ك وه‌زیرانیش نه‌گێڕینه‌وه. كوێره‌وه‌رى و ماڵوێرانیه‌كه له‌یه‌كده‌چن و ژماره و قه‌باره‌ى زیانه‌كانى نیشتمان و هاونیشتمانیان جیاوازن، له‌كاتێكدا خه‌ڵكه‌كه باجى ئه‌و شته ده‌دات كه ئه‌و مه‌لایانه له‌سه‌رى یه‌كده‌نگن كه جلى سیاسیه‌كانیان پۆشیوه و هه‌موو شتێكیان شاردووه‌ته‌وه، پاره و یاسا و خۆشگوزه‌رانى و ئومێد.\nئه‌مڕۆ هه‌ندێك كه‌س هه‌وڵده‌ده‌ن فێڵاویترین كار ئه‌نجامبده‌ن بۆ رزگاركردنى ئه‌و سیاسیانه‌ى كه خه‌ڵكه‌كه پێیانوابوو ئیتر له‌ناوده‌چن. فێڵه‌كه له‌ڕێى به‌كارهێنانى یاسا و هۆشداریدانه خه‌ڵكه به‌وه‌ى كه وڵات هه‌ره‌سدێنێت. ئێستا خه‌ڵكانێك ده‌بینین كه داوا له هه‌موو عێراقییه‌كان ده‌كه‌ن به‌رگریى له‌و ده‌ستوره بكه‌ن كه (داوێنپاكیى) خۆى له‌ده‌ستده‌دات ئه‌گه‌ر جێگره‌كانى سه‌ركۆمار له پێشه‌وه‌ى دیمه‌نه‌كه‌دا نه‌بن، بۆیه با رووى ئه‌و سێ جێگره دیسانه‌وه به زه‌رده‌خه‌نه‌وه ده‌ربكه‌ونه‌وه... چۆن و بۆچى؟ گرنگ نییه، چونكه تۆى عێراقى هیچت بۆ نه‌ماوه‌ته‌وه هه‌ر ئه‌وه‌نه‌بێت به‌یاننامه‌كه‌ى ئه‌نجومه‌نى دادوه‌ریى قبوڵ بكه‌یت كه ده‌ڵێت بڕیارى لابردنى جێگرانى سه‌رۆك نا ده‌ستوریى بووه! به‌ڵام ئه‌و ده‌زگا دادوه‌رییه په‌یوه‌ندیى به‌و كاره‌وه نییه جێگره‌كانى سه‌ركۆمار بگه‌ڕێنه‌وه بۆ پۆسته‌كانیان یاخود نه‌گه‌ڕێنه‌وه. ئه‌مه‌یش مه‌ته‌ڵێكى تازه‌یه. به‌هه‌رحاڵ گرنگ نییه، سوپاس بۆ خوا بۆ ئه‌و نیعمه‌ته‌ى كه عێراقیین و هه‌روایش ده‌مێنینه‌وه له‌سه‌ر رێبازى "یوسف ئه‌لعانى" نه‌ك له‌سه‌ر رێى "جێگرانى سه‌رۆك".


کاردۆخ : دۆزی نەتەوەیی کورد و مێژینە و بنەمای شەڕی عەرەب و عەجەم . – WTARIKURD\nبەڵگەی وەیشوومەی ئەخمەن\n1 – کورتەیەک لە ڕابردوو.\n2 – گەمەی نەوت و دۆڕانی وەهابی.\n3 – ( دیرۆک ومێژینەی عەجەم و یەمەن زۆر بە کورتی )\n4 – هۆڤانەتی ئیسلامی – عەرەبی لە خزمەتی عەجەم دا\n5 – بیرئانینا جەفەنگەک..\n6 – … فێڵی عەجەمانە.\n7 – ( تێبێنێک لە مەر دەستەواژەی ئاری و ئاریایی )\n8 – ماکی مێژوویی دۆزی کورد و دەوری عەجەم.\n9 – لە ئیمپراتوری بارووتەوە بۆ ئیمپراتووری ئاتۆمی.. 8\n10 – جەفەنگەێد ئا نوو ئو دەدووان ، خێرۆی ڕێککەوتنەکە لۆ مەلاکان..\n11 – حەشدی شەعبی لفەدووانەی بەسیجی ئێرانی و لفەدژانەی داعشە.\n12 – مەتەڵی تاواریش سەید محەمەد عەلی خامەنەیی !\nهەر لەم ڕیگەەوە و بەم بژاردە سیاسیەی عەجامانەوە بوو کە ئەوان توانیان لە ماوەیەکی کورتدا مەترسی قاسم و ڕژیمەکەی لە هاوسایەتی و هاوکەوشەنی خۆیان ، عێراق ، دوور بخەنەوە و بە سەرکە وتوویی جیهانی ناسیۆنالیزمی عەرەبی تووشی لێکدابڕان و پەڕتەوازەیی بکەن .عەجەم لەو گەڕە مێژوویی یەدا سەرکەوتن بە سەر عەربدا و دواتر لە ١٩٧٥ و پەیمانی ئەلجەزایردا شەقلی سەرکەوتنەکەیان نا بە ناوچاوانی عەرەبانەوە و بڕە بەرژەوەندیێکی خاک و ئاویان لە کەنداو و یەکاوانی عەرەبان ( شەتولعەرەب) دەستەبەر کرد لە سەر حسابی عەرەبان و بە بەکار هێنانی کوردان لە باشوور . هۆکاری ئەو سەرکەوتنەش ئەوە نەبوو کە عەجەم بە تاقی تەنیا ئەوەندی لەبارا بووبێ کە بتوانی تەس بە عەرەبان بدات و بۆریان بدات بەڵکو هەڵ ئەگەڕێتەوە بۆ ناکارامەیی ناسیونالیزمی عەرەبی و سروشتی هەڵەشەییانەی کاروباری سیاسیان کە لە ئاست ڕاستیەکانی ژیانی سەردەمدا کوێریان ئەکات . وێنەی هەڵس و کەوتی عەرەب لە هەمبەر جوولەکە و دەوڵەتەکەیان و پاشانیش عەجەم ، بە ڕوونی ئەوە دەرئەخات کە ئەوان کێشی ئەوەیان نەبووە کە مێژووی زیندو و چالاکی ڕۆژی خۆیان ببینن و وەگەردی چوونە پێویست بجووڵێنەوە و شتێک لۆ خۆیان دەستەبەر بکەن . سەرکەوتن و باڵادەستی عەجەم بە سەر عەرەبان ، لە ڕاستیدا سەرکەوتنی سەرمایەداری ڕۆژئاوا ، ئەگەر بکرێ ئیسرائیلیشی لەگەل بخەین ، بە سەر بەرەی کمۆنیستیدا بوو کە دوائاکامەکەشی بە هەرەس هێنان و ئاش بەتاڵی بەرەی کمۆنیستی دەرچوو ، لە ڕوانگەی مێژوویی یەوە .\nبۆ خوێندنەوەی تەواوی بابەتەکە کلیک بکەرە سەر ــ دۆزی نەتەوەیی کورد


کوردیپێدیا - سلێمانی: لە 2014 زیاتر لە 1000 کەس حوکمدراون\n📊 سلێمانی: لە 2014 زیاتر لە 1000 کەس حوکمدراون | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nسلێمانی: لە 2014 زیاتر لە 1000 کەس حوکمدراون\nبەپی ئاماری بەریوەبەرایەتی چاکسازی گەورانی سلێمانی لەسالی 2014دا 1095 کەس لەزینداندا ماونەتەوە، کە جۆری تاوانەکانیان بریتییە لەکوشتن و دزی و ساختەکردن و تەقینەوه و شەڕکردن و نێربازی و هاتوچۆو چەک، کە له و ژمارەیە 91 کەس سزای لەسێدارەدانی هەیە.\nزریان محەمەد، ئاوێنەنیوز: له و باریەوە بەڕێوەبەری چاکسازی گەورانی سلێمانی عەقید بەرزان عەبدوڵڵا ئاماری ساڵی 2014 راگەیاندو وتی "کۆی گشتی 1248 کەس هاتووەتە لای ئێمە، 1112 ئازادبوون، 602 کەسیش دەرچووه و 668 کەس دادگایی کراون و 257 مۆڵەت هەبووە لەگەڵ 1064 کەس نەخۆشخانە"\nلەبارەی زیندانیانی ئێستا بەڕێوەبەری چاکسازی گەورانی سلێمانی وتی "لەئێستادا کۆی گشتی سزادراونی 1095 سزادراون، کە پێکدێن لە166 تاوانی دزیکردن، 287 بەماددەی کوشتن، 67 کەس بەماددەی نێربازی، 104 ماددەی هۆشبەرو ئەو کەسانەش کە کێشاویانە 152 سزادراون، ماددەکانی ساختەکردن 40 سزادراو، تەقینەوە 23 سزادراو ماددەی شەڕکردن 25 سزادراو، ماددەی تیرۆر 39 سزادراو، ماددەکانی ئەمانە 10 سزادراو ماددەکانی هاتووچۆ 55 سزادراو، ماددەکانی چەک 9 سزادراو، ماددەی جۆراوجۆر 118، کۆی گشتی 1095 زیندانیمان هەیە".\nلەبارەی ئاماری ساڵی 2013 وتی "ئەگەر بەراورد بکرێت لەچاو ساڵی پێشووتر 2013، ڕێژەکەی بەم شێوەیەیە، 1496 هاتووەتە لامان، 1132 ئازادکراون، 359 ڕۆشتوو، 500 کەس دادگایی کراون، 151 مۆڵەت و 805 نەخۆشخانە، ئەو کەسانەش کە سزاکانیان سوکەو لە5 ساڵ کەمترە ژمارەیان 485 سزادراوە، ئەوەی سزای قورسە لەسەرو 5 ساڵەوەیە 610 سزادراوە".\nسزادراوان بەلەسێدارەدان 91 کەسە، زیندانی بەرەگەز عەرەب 38 کەس و بەڕەگەز ئێران 114 سزادراو، ئەو کەسانەی کە لەزیندان بەنەخۆشی مردوون 2 کەس بوە، 93 سزادراویش گەڕاونەتەوە.\n📅 رۆژی دەرچوون: 03-01-2015\n➕ ئەم بابەتە لەلایەن: (هاوڕێ باخەوان)ەوە لە: Jan 3 2015 6:31PM تۆمارکراوە\n1. 👁 03-01-2015


گرژی یەکانی نێوان تورکیا و دێنماڕک سه‌باره‌ت به ڕه‌فتار له گه‌ڵ داعش\nی مانگی ده ٢٨, ٢٠١٤\nبەریتانیا بە پێی ڕاپۆرت سەبارەت بە ئەو ڕاپۆرتانە تووڕەیە کە دوو لە وڵاتیانی لە نێو نزیکەی ٢٠٠ ملیتان دابوون کە بەرپرسانی تورکیا گرتبوویانن ئەوانەی بە ٤٩ بارمتەی تورک پێک گۆڕانەوە کە داعش گرتبوونی.\nگرژی یەکانی نێوان تورکیا و دێنماڕک\nده‌مه‌ته‌قه‌یه‌کی په‌ڕه‌گرتووی دیپڵۆماتی له نیون تورکیا و دێنمارک سه‌باره‌تبه ئازاد کردنی پیاوێکی تورکیا له گۆڕێ دایه که ده‌سترێژی له نووسه‌رێک و چالاکێکی دژی موسڵمان کرد. ئه‌و پیاوه‌ک، که مانگی سێپتامبر پولیس ئازادی کرد وه‌ک به‌شێک له ده‌نگۆی پێکه‌وگوڕێنی 49 بارمبته بوو له ده‌ستی داعش دابوو، ئێستا باوه‌ڕده‌کرێت تێکه‌ڵ به ئه‌و گرووپه ڕادیکاڵه له سوریا بووه. په‌یامنیری ده‌نگی ئه‌مه‌ریکا دۆریان جۆنز له ئیستانبوڵه‌وه ئه‌م ڕاپۆرته‌ی ئاماده کردووه.\nگومانلێکراوەکه تەمەن ٢٧ سالی بە ناوی باسیل حەسەن بە ڕەچەڵەک لوبنانی یە و حکومەتی دێنمارك بە دوای ناوبراودا دەگەڕێت لە بەر ئەوەی هەوڵی کوشتنی نووسەرێکی دانمارکی بە ناوی لارس هێدێگارد دا، کە بە ڕەخنەگرێکی ئیسلام ناسراوە.\nبە پێی پولیسی دێنماڕک، گومانلێکراوەکە لە ئەو ڕۆژەی دەسترێژی کرد لە دانمارک بۆی دەرچوو و لە سوریا ماوه‌یه‌ک مایه‌وه پێش ئەوەی لە فڕۆکەی خانەی ئاتاتورک لە ئیستانبول بگیرێت لە دەمێکدا هەوڵی دەدا لە مانگی چوار بە پاسپۆرتێکی قەڵب بچێتە نێو تورکیا.\nلە لێدوانێکدا وەزارەتی دەرەوە تورکیا گوتی حەسەن دوای ئەوەی بڕیارەکانی دادوەری بە باشی لە سەری جێ بە جێ کرا ئازاد کرا.\nبە پێی ڕاپۆرتەکانی دەزگاکانی ڕاگەیاندن، ئەو لە ئەو کاتەوە چۆبوو بۆ سوریا و تێکەڵ بە دەوڵەتی ئیسلامی عێڕاق و شام ناسراو بە "داعش" ببوو.\nوتارنووسی باری دیپلماسی سمیە ئێدز لە ڕۆژناوی ئەل تەرەف و ماڵپەڕی ئەل مانیتۆر هوشداری دەدات کە دەمەتەقەی نێوان تورکیا و دێنماڕک سەبارەت بە ئازاد کردنی ئەو کەسە چاوەڕوانی ناکرێت بە خێرایی چارەسەر بێت.\n"بە ئاشکرا دێنماڕکێکان زۆر تووڕەن. ئێمە لێدوان و ئاخاوتنمان لە کەسانی هەرە پایە بڵیند دیتوە. تەنانەت سەرۆکی دانمارکیش لیدوانی داوە و ، دەڵێت بابەتەکە هێشتا بە کۆتایی نەهاتوە."\nحکومەتی دێنماڕک پلانی هەیە لە مەسەلەی ئەو کەیسە دا باسی تێکەڵاوی تورکیا بکات کاتێک یەکیەتی ئورووپا درەنگانی ئەم مانگ (٣١ی ئۆکتوبر) کۆدەبێتەوە بۆ ئەوەی تاو تۆ بکەن داخوا تورکیا بە پێێ بنەماکانی ئەندامەتی یەکیەتی یەکە کردەوەی نیشان داوە یان نا.\nئانکاراش لە ئەو نێوە دا شتی بدەستەوە کە لە گەڵ کۆپێنهاک بیهێنێتە گۆڕ.\nحەوتووی ڕابردوو، دادگایەکی دانمارك ١٠ کوردی ئازاد کردن کە تاوانیان لە سەر بوو نزیکەی ٢٤ ملیۆن دوڵاریان بۆ پارتی قەدەغەکراوی تورکیا پێ کێ کا ناردووه . پێ کێ کا هەروەها بۆ مافەکانی زیاتری کوردان لە گەڵ حکومەتی تورکیا شەڕ دەکات.\nوتارنووس ئیدز دەڵێت ئەو ئازاد کردنانە تەنیا ئەو هەستە دەداتە ئانکارا کە دانمارک لە شەڕی تێروریزم دا دوو ڕوویە.\n"ئانکارا بۆ ماوەی چەندین ساڵان داوای ئەو کەسانە لە دانمارک دەکاتەوە کە دەڵێت تێرۆریستانی پێ کێ کان. هەروەها داواش دەکات کە دێنمارک کاناڵێکی تەلەڤزیۆنی دابخات کە تورکیا دەڵێت زمانی حاڵی پێ کێ کایە، ڕێکخراوێک کە تورکیا بە تێروریستی دەزانیت. هەر بۆیە لە هەمووی ئەمانە دا تۆڵە ئەستاندنەوەیەکی تێدایە."\nدێنمارک تەنیا وڵاتێکی رۆژئاوایی نیە کە نێگەرانە تورکیایە گومانلێکراوێکی توندڕەوی ئیسلامی ئازاد کردووە.\nتوێژینەران دەڵێن ئەو ڕووداوانە دەبێتە تەشەنا دان بە نێگەرانێکانی ڕۆژئاوا سەبارەت بە ئەو هەڵوێستەی تورکیا لە دژی داعش هەیەتی.\nبەڵام، وتارنووس ئیدز ئاماژەی پێدا کە تورکیا کە هاوسنووری عێڕاق و سوریایە، هاوپەیمانەتی ئانکارا بۆ وڵاتانی رۆژئاوا زۆر گرنگە لە کیسی نەدەن.\n"پێم وایە ئەوە دۆخێکی بەگرفتە، چونکە هەڵویستێ گشتی تورکیا سەبارەت بە ئەم مەسەلەیە لە ئێستا دا زۆر باش نیە. ئەگەرچی تورکیا وێدەچێت هاوپەیمانێکی دوو دڵ بێت، بەڵام هاوپەیمانێک کە ناتۆ ناچارە بە شیوەیەک لە گەڵی کاربکات، لە بەر ئەو نزیکایەتیه‌ی تورکیا لە گەڵ دۆخ لە سوریادا هەیەتی."\nپێوەندی یەکانی تورکیا لە گەڵ وڵاتانی ڕۆژئاوا لە ژێر پشکنینێکی چڕ و پڕ دایە، بە لە بەرچاوگرتنی مەترسی ئەوەی کە کۆبانی بکەوێتە دەستی توندڕەوانی دەوڵەتی ئیسلامی. ئەگەرچی ئانکارا گوتی ڕیگا بە هێزەکانی کوردی عێڕاق دەدات کە بچن بۆکۆبانی بۆ ئەوەی شەڕی داعش بکەن، توێژێنەران دەڵێن، ڕەنگ بێت ئەوە ئاماژەیەکی به ڕاده‌ی پێویست نەبێت بۆ ئەوەی نیگەرانی یەکانی لە زیاد بوو لابەرێت.


نه‌ته‌نیاهو گوتی،" ئایا گه‌مارۆکان، گه‌مارۆتونده‌کان، پێشی کۆریای باکوریان گرتووه؟نه. ئه‌و ڕاستیه که ده‌ستیان له ته‌قینه‌وه‌ی ناوکی داوه له هه‌مووی ڕۆژهه‌ڵاتی ناوه‌ڕاست به تایبه‌تی له ئێران ده‌نگی داوه‌ته‌وه. ئه‌وان ده‌ڵێن' کوانێ جیهان، کۆمه‌ڵگای ناونه‌ته‌وه‌یی له کوێیه، کوانێ وه‌ڵامی توند؟'"\nئێران و کۆریان باکور هه‌ردوکیان له ژێر زه‌بری سه‌زاکانی توندی ڕۆژئاوان به ئامانجی کۆنترۆڵکردنی پرۆگرامه ناوکییه‌کانیان. به‌ڵام به‌ڕێز نه‌تانیاهو له ئورشه‌لیم به ڕێبه‌رانی جوله‌که‌ی گوت ئێران به‌رده‌وام ده‌بێت له سه‌رپێچی کردن مه‌گه‌ر ئه‌وه‌ی ده‌ست له کاری زیاتر به‌دژی بدرێت.\nنه‌ته‌نیاهو گوتی،"گه‌مارۆکان به‌ته‌نیا ناتوانن پێشی پرۆگرامی ناوکی ئێران بگرن. ده‌بێت هه‌ڕه‌شه‌یه‌کی له‌شکری توند و جێگای باوه‌ریشی له‌گه‌ڵ بێت."\nئیران ده‌ڵێت پرۆگرامی ناوکی بۆ مه‌به‌ستی ئاشتیخوازانه‌یه، به‌ڵام ئیسرائیل و ڕۆژئاوا له‌و باوه‌ڕه‌دان که کۆماری ئیسلامی ئێران خه‌ریکی سازکردنی چه‌کی ناوکییه که ده‌توانێت هه‌ڕه‌شه له وجودی ده‌وڵه‌تی ئیسرائیل بکات.\nڕێبه‌ری باڵای ئایینی ئێران ئایه‌توڵڵا عه‌لی خامنه‌یی له وتارێکی دوو ڕۆژ پێشیدا گوتی ئێران هه‌وڵی وه‌ده‌ست هێنانی چه‌کی ناوکی نادات، به‌ڵام ئه‌گه‌ر بیشیدات، هیچ وڵاتێک ناتوانێت پێشی پێ بگرێت.\nوڵاته‌یه‌کگرتووه‌کانی ئه‌مه‌ریکا و ژماره‌یه‌ک وڵاتی تر له‌م مانگه له قه‌زاخستان و له‌گه‌ڵ نوێنه‌رانی ئێران کۆده‌بنه‌وه بۆ تاوتوێکردنی پرۆگرامی ناوکی تاران. نه‌ته‌وه‌یه‌کگرتووه‌کان سه‌زای داناونه‌ته سه‌ر ئێران.\nبه‌ڕێز نه‌ته‌نیاهو ئاگاهی وهۆشداری داوه که ئه‌گه‌ر بێتو سه‌زاکان و گفتوگۆکان سه‌رکه‌وتو نه‌بن، بۆی هه‌یه ئیسرائیل خۆی په‌لاماری سازگه ناوکیه‌کانی ئیران بدات.\nنه‌ته‌نیاهو گوتیشی،" جیهان ده‌بێت بڕیاربدات که داخوا ڕێگا به‌م ڕژێمه تێرۆرکاره بدات که هه‌موو ڕێوشوێنه‌کان پێشێل بکات بۆ ئه‌وه‌ی ده‌ستی به بۆمبه‌کانی ئه‌تۆم ڕابگات."\nسه‌رۆک وه‌زیری ئیسرائیل گوتیشی ئێران ده‌بێته باسی سه‌ره‌کی کاتێک سه‌رۆکی ئه‌مه‌ریکا بڕاک ئۆباما مانگی دابێت سه‌ردانی ئیسرائیلێ ده‌کات.


توێژینەوەیەك دەرفەت و رێگرییەكانی رێككەوتنی بەغداد و هەولێر دەخاتەڕوو\n27/06/2020 1018 جار خوێندراوه‌ته‌وه\nتوێژینەوەیەكی سەنتەری لێكۆڵینەوەی ئایندەیی ئەگەرەكان و رێگرییەكانی بەردەم رێككەوتنی هەولێر و بەغداد شی دەكاتەوە و جەخت لەوە دەكاتەوە ئەگەرجاران بەغدا بەنیازی قۆڵ بەستنی هەولێر بەشە بودجەی هەرێمی راگرتبێت، ئەوا لەسەردەمی كازمیدا پاڵنەرەكە بەپلەی یەكەم كورتهێنانی زۆری بودجەی عێراق و قەیرانی داراییە.\nتوێژینەوەكە كە "رانانی ئایندەیی ژمارە 5" ی ئەم ناوەندە ئەكادیمییەیە، ئەوە دەخاتەڕوو سەرەتای قەیرانی ئەمدواییە دەگەڕێتەوە بۆ سەرەتای 2020 كە هەرێم وای پیشاندا ناتوانێت بە ڕادەستکردنى بڕى 250 هەزار بەرمیل نەوتى هەرێم بە (سۆمۆ) وە پابەند بێت، بەرامبەر بە خەرجکردنى بەشێک لە موچەى فەرمانبەرانى هەرێم، پاساوەكانیش ئەوەبوون بەغداد له 2014 تا 2018 بەشە بودجەی نه‌ناردوه بۆیه هه‌رێم قه‌رزی كردوه وئەو پارەیەشی 2019 ناردوویەتی بەشی موچەى فەرمانبەرانى هەرێمى نەکردووە.\nبەپێی ئەم لێكۆڵینەوەیە لەكاتێكدا هەرێم داوای 400 ملیار دۆلار قەرزی كەڵەكەبووی زیانەكان لە حكومەتی عێراق دەكات (1963_2018)، زۆرێک لە لایەنە سیاسییەکانى عێراق دەڵێن هەرێم ساڵانە سودمەندە لە بودجە گشتى عێراق بەبێ بەرامبەر، ڕۆژانە بەبێ ڕەزامەندى بەغدا زیاتر لە 400 هەزار بەرمیل نەوت لەڕێگاى تورکیاوە دەفرۆشێت، كۆی ئەو زیانانەشی لەعێراقی داوە بە 128 ملیار دۆلار دەخەمڵێنن بە پشت بەستن بەهەندێك لێكۆڵینەوەی دەستەی نەزاهە.\nلێكۆڵینەوەكە باس لەوەش دەكات لە روانگەی هەرێمەوە دانوستانەكان بۆ جێگیركردنی پشکى هەرێمە لە بودجەى گشتى یان ساڵی دارایی 2020، بەڵام لەڕوانگەى حکومەتى بەغداوە ئامانج لە گفتوگۆکان بریتیە لە ناچارکردنى هەولێر بە ڕادەستکردنى ئەو بڕە نەوتەى لە ساڵى ڕابردووەوە لە ئەستۆیەتى و تا ئیستا هیچى رادەستی بەغدا نەكردووە، بەر لەئیمزاكردنی هەر رێككەوتنێك، ئەمە جگە لە بەشکردنی داهاتى گومرگ و خاڵە سنورییەکان لەگەڵ ناوەند، ئەمەش بەرامبەر هەر بەشە بودجەیەک دەبێت کە هەرێم لە بودجەى گشتی وەریبگرێت.\nبۆ رێگرییەكانیش لێكۆڵینەوەكە قەیرانی دارایی و لێكەوتەكانی كۆرۆنا بەكۆسپ دەداتە قەڵەم لەگەڵ دەستێوەردانی دەرەكی، باس لەوەش دەكات ئەگەر بڕینی شایستە داراییەکانی هەرێم لە ساڵی 2014دا لەسەر بنەمای کەمکردنەوەی هەژموونی سیاسیی هەولێر بووبێت و دەستبەستنی بووبێت لەڕێی فشاری ئابوورییەوە، ئەوا ئەمجارە حکومەتی عێراق بەر لە هەرشتێک دەستکوورتییە ئابوورییەکەی پاڵپێوەنەرییەتی بۆ ساردی لەگەڵ هەرێم و دابیننەکردنی شایستە داراییەکانی.\nبۆ كێشە داراییەكانی عێراقیش لێكۆڵینەوەكە بەڵگە بەوە دەهێنێتەوە لە نێوان 2014 تا 2017 بەغدا بۆ دابینکردنی مووچە و خەرجییەکانی زیاتر لە 35 ترلیۆن دیناری نێوخۆیی و 12 ملیاری دەرەکی قەرز کردووە. هەروەها زیاتر لە 30 ملیار دۆلاری لە یەدەگی دراوی بیانی بۆ هاوسەنگڕاگرتنی نرخی دینار ڕاکێشاوە. بەدوای ئەوەشدا وێرانكارییەكانی شەڕی داعش بایی نزیكەی 88 ملیار دۆلار خەرجیان هێناوەتە سەری بۆ ئاوەدانكردنەوەو پارەكەش دابین نەكراوە، هەندێک ئاماری بەردەستیش تا ساڵی 2016 ئەوە ئاشكرا دەكەن 9 ملیۆن و 400 هەزار كەس پارە و موچە و منحە لە خەزینەی دەوڵەت وەردەگرن، ئەگەر دامەزراندن و گرێبەستە نوێکانی ئەم ساڵانەی پاشتری بخرێتە سەر ڕێژەیەکی زیاد لە پێویستە و بەرخۆرییەکی کوشندەی لەسەر خەزێنەی داهاتی عێراق دەردەخات.\nبە گوێرەی هەندێک ڕاپۆرتی ئابووریش، ئاماژە بەوە کراوە، لە بودجەی 2020دا کورتهێنانی بودجەی عیراق خۆی نزیک دەکاتەوە لە 48 ملیار دۆلار، لە کاتێکدا لە بودجەی ساڵی 2019دا کورتهێنانەکە تەنها 23 ملیار دۆلار بوو.\nلە كۆتاییشدا لێكۆڵینەوەكە دەگاتە ئەو ئەنجامەی ئەگەر هەیە ناكۆكییەكان وەك خۆیان بمێننەوە، بە تایبەت کە هەندێک لایەنى هەرێم نایشارنەوە کە پشکە داراییەکانى بەغداد بۆ هەولێر وەک هەلێکى پراگماتى و تاکتیکى دەزانێت، نەک ئامانجێکى ستراتیژى، ئەگەریش هەیە گفتوگۆكان سەر بكەون بگەنە ڕێککەوتنێکى یەکلاکەرەوە، بەتایبەت لەسایەى ئەو دەرفەتانەى بۆ هەردوولا ئاماژەیان بۆ کرا.\nسەنتەری لێکۆڵینەوەى ئایندەیی، سەنتەرێكی توێژینەوەی زانستی ناحكومییە دامەزراوە بۆ سوودی گشتی، مۆڵەتى کارکردنى پێدراوە لە لایەن وەزارەتى خوێندنى باڵاو توێژینەوەى زانستى هەرێمى کوردستان – عێراق و بارەگاكەی لە سلێمانییە.


02:40 - 04/07/2020 91 جار خوێندراوەتەوە\nعێراق لە رووی تۆماركردنی زۆرترین حاڵەتەكانی تووشبوون بە ڤایرۆسی كۆرۆنای نوێ (COVID-19) لە سەر ئاستی وڵاتانی عەرەبی لە پلەی چوارەم دایە.\nزانكۆی جانز ھاپكنز دوایین ئاماری سەبارەت بە ژمارەی تووشبووان بە ڤایرۆسی كۆرۆنا لە سەر ئاستی جیهان بڵاوكردەوە.\nبەپێی ئامارەكە، كۆی گشتیی ئەو كەسانەی كە بەهۆی ڤایرۆسی كۆرۆناوە لە جیهان گیانیان لەدەستداوە، 525 هەزار كەسی تێپەڕاندووە، هەروەها ژمارەی تووشبووانیش بە ڤایرۆسەكە ، گەیشتوەتە ١١ ملیۆن 74 هەزار و 800 كەس.\nلە ئامارەكەدا ئەوەش خراوەتەڕوو ، كۆی گشتیی ژمارەی ئەو كەسانەی كە دوای تووشبووانیان بە ڤایرۆسی كۆرۆنا لە جیهان چاكبوونەتەوە، گەیشتووەتە پێنج ملیۆن و ٨٧٥ كەس.\nباس لەوەشكراوە، ئەو وڵاتانەی زۆرترین ژمارەی تووشبووان بە ڤایرۆسی كۆرۆنای تیایدا تۆماركراوە، یەکەم وڵاتە یەكگرتوەكانی ئەمریكا دێت بە تۆماركردنی دوو ملیۆن و 794 ھەزار و 100 حاڵەت، دوای ئەویش بەڕازیل بە تۆماركردنی یەك ملیۆن و539 ھەزار حاڵەت و رووسیا بە تۆماركردنی 667 ھەزار حاڵەت، ھیندستان بە تۆماركردنی 648 هەزار و 300 حاڵەت و پیرۆ بە تۆماركردنی 295 ھەزار و 500 حاڵەت دێن.\nهەر بەپێی ئامارەكە لە سەر ئاستی وڵاتانی عەرەبیش كە زۆرترین حاڵەتەكانی تووشبوون بە ڤایرۆسی كۆرۆنای تیایدا تۆماركراوە ، سعوودیە دێت بە 201 هەزار و 800 حاڵەت، دوای ئەویش هەریەك لە قەتەر بە تۆماركردنی 96 هەزار و 600 حاڵەت، میسر بە تۆماركردنی 72 هەزار و 700 حاڵەت، عێراق بە 56 هەزار حاڵەت و ئیمارات بە 50 هەزار و 100 حاڵەت دێن.\nله‌مساڵدا زیاتر له 5 ملیۆن تۆن گه‌نم له‌جوتیاران وه‌رگیراوه\nبۆ وه‌ساتدنی هێرشه‌كانی توركیا وه‌زیری ده‌ره‌وه‌ی عێراق هانا بۆ وڵاتانی ئه‌وروپا ده‌بات\nكه‌شناسی ره‌وشی كه‌ش و هه‌وای سبه‌ینێی راگه‌یاند\nفرۆكه‌خانه‌ی به‌غدا موشه‌كباران كرا\nعێراق هاوكاری حكومه‌تی لوبنان ده‌كات\nژماره‌یه‌ك موشه‌ك لە بنكه‌ی ئاسمانی بەلەد کەوتنەخوارەوە\nسێ سه‌رۆكایه‌تییه‌كه‌ی عێراق له‌باره‌ی هه‌ڵبژاردنه‌كان رێكه‌وتن\nسەرۆکكۆمار داوا له‌به‌غدا و هه‌ولێر ده‌كات بگەڕێنەوە سەر مێزی گفتوگۆ


لێدوانی بەکارھێنەر:عبد الله عرفة (بيت الحكمة) - ویکیپیدیا، ئینسایکڵۆپیدیای ئازاد\nلێدوانی بەکارھێنەر:عبد الله عرفة (بيت الحكمة)\nبەخێرھاتی بۆ ویکیپیدیا عبد الله عرفة (بيت الحكمة)!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٠٬٦٢٤ وتار و ١٧٩ بەشداربووی چالاکی ھەیە.\n⇐ئارام وتووێژ💭 ١٨:٢٢، ١٨ی ئازاری ٢٠٢٠ (UTC)\n٢ ?Bell or Alexander Graham Bell\n٣ Kurmanji Kurdish articles\n٣.١ Your last Kurmanji articles\n٣.١.١ List of Kumranji articles\nسڵاو عبد الله عرفة (بيت الحكمة)، دەمەوێت پێت ڕابگەێنم کە مافی پاسدەری خۆگەڕ بۆ ھەژمارەکەت زیادکرا، لەبەر دروستکردنی چەند وتارێکی بەسوود و بەردەوام بوون لە دروستکردنی ئەو وتارانەی کە لەگەڵ سیاسەتەکان و ڕێساکان دەگونجێن. ئەم تایبەتمەندییە ھیچ کاریگەرییەکی لەسەر دەستکارییەکانت نابێت، و تەنیا بە مەبەستی ئاسانکردنی کارەکانی پاسدەرانی پەڕە نوێکان بۆ ھەژمارەکەت زیاد کراوە. بۆ زانیاری زیاتر لەسەر مافی پاسدەری خۆگەڕ، بنۆڕە ویکیپیدیا:پاسدراوی خۆگەڕ. بۆ گشت پرسیارەکانت دەتوانیت سەردانی پرسگا بکەیت، یانیش دەتوانیت لە پەڕەی لێدوانی من پرسیار بکەیت. بە ھیوای بەردەوامی! -- ⇐ئارام وتووێژ💭 ١٩:٠١، ١٨ی ئازاری ٢٠٢٠ (UTC)\n?Bell or Alexander Graham Bell[دەستکاری]\nHello عبد الله عرفة, Thank you so much for all your contributions! I think you want to update Alexander Graham Bell article (ئەلێکساندەر گراھام بێڵ), but you put your content in Bell article (زەنگ), Am I right? Thanks! -- ⇐ئارام وتووێژ💭 ٠٧:٤٢، ١١ی تەممووزی ٢٠٢٠ (UTC)\nKurmanji Kurdish articles[دەستکاری]\nHello Abdulla, your last ten articles are written in Kurdish (Kurmanji). There is another Wikipedia (ku.wikipedia.org) for Kurmanji Kurdish. There main script is Latin, but I think you can publish articles in Arabic script too, if not you can use a tool (Like kurdinus) to convert Kurdish texts from Latin script to Arabic script. سەرچیا — ١٥:٤٧، ٢٠ی کانوونی دووەمی ٢٠٢١ (UTC)\nSorry for the mistake. Hope you delete them and we'll make the articles in Central Kurdish --عبد الله عرفة (بيت الحكمة) (لێدوان) ١٩:٥٦، ٢٠ی کانوونی دووەمی ٢٠٢١ (UTC)\nYour last Kurmanji articles[دەستکاری]\nHello عبد الله عرفة (بيت الحكمة), We all thank you very much for all your contributions! It seems that your latest published articles written in Kurmanji, not Sorani and should be published in kuwiki. Don't worry, the articles have been moved to Kurmanji Wikipedia, but they must be deleted from Sorani Wikipedia. Please publish Kurmanji articles on Kurmanji Wikipedia. ⇐ئارام وتووێژ💭 ١٢:١٩، ٣١ی ئازاری ٢٠٢١ (UTC)\nList of Kumranji articles[دەستکاری]\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:عبد_الله_عرفة_(بيت_الحكمة)&oldid=770336»\nئەم پەڕەیە دواجار لە ١٢:٢٢ی ٣١ی ئازاری ٢٠٢١ نوێ کراوەتەوە.